hotchpotch/miracl-hf-unified huggingface dataset:
สเปกโทรสโกปีทางดาราศาสตร์
สเปกโทรสโกปีทางดาราศาสตร์ () เป็นการศึกษาเกี่ยวกับดาราศาสตร์ โดยใช้เทคนิคสเปกโทรสโกปี ในการวัดสเปกตรัมของคลื่นแม่เหล็กไฟฟ้า ,รวมทั้งแสงที่มองเห็นได้และคลื่นวิทยุ ,ซึ่งแผ่กระจายจากดาว และวัตถุท้องฟ้าร้อนอื่น ๆ สเปกโทรสโกปี สามารถนำมาใช้เพื่อหาคุณสมบัติหลายอย่างของดาวและกาแลคซีที่ห่างไกล เช่น องค์ประกอบทางเคมี ,อุณหภูมิ ,ความหนาแน่น ,มวลระยะทาง ,ความส่องสว่าง และการเคลื่อนไหวสัมพัทธ์โดยใช้การวัดปรากฏการณ์ดอปเพลอร์
สเปกโทรสโกปีทางดาราศาสตร์ ถูกนำมาใช้ในการวัดที่สำคัญของการฉายรังสี 3 แบบ คือ สเปกตรัมมองเห็นได้ ,คลื่นวิทยุ และรังสีเอ็กซ์ ในขณะที่สเปกโตรสโกปีทั้งหมดจะมีลักษณะเฉพาะที่บริเวณสเปกตรัม แต่ต้องใช้วิธีต่าง ๆ เพื่อรับสัญญาณขึ้นอยู่กับความถี่ โอโซน (O) และโมเลกุลออกซิเจน (O) ดูดซับแสงที่มีความยาวคลื่นต่ำกว่า 300 นาโนเมตร ซึ่งหมายความว่ารังสีอัลตราไวโอเลต และรังสีอัลตราไวโอเลต ต้องใช้กล้องโทรทรรศน์ดาวเทียมหรือเครื่องตรวจจับที่ติดตั้งจรวด คลื่นวิทยุมีความยาวคลื่นมากกว่าคลื่นแสง และต้องใช้เสาอากาศหรือจานคลื่นวิทยุ แสงอินฟราเรดถูกดูดซับโดยน้ำในบรรยากาศ และก๊าซคาร์บอนไดออกไซด์ ดังนั้น ในขณะที่อุปกรณ์คล้ายคลึงกับที่ใช้ในการตรวจทางสเปกโตรสโกปีแสงจะต้องมีการบันทึกข้อมูลดาวเทียมอินฟราเรดมากขึ้น
ดาราศาสตร์วิทยุ ก่อตั้งขึ้นด้วยผลงานของ คาร์ล แจนสกี ในช่วงต้นคริสต์ทศวรรษ 1930 ขณะที่ทำงานให้กับ Bell Labs เขาสร้างเสาอากาศวิทยุ เพื่อดูแหล่งสัญญาณรบกวนที่อาจเกิดขึ้นสำหรับการส่งสัญญาณวิทยุข้ามมหาสมุทรแอตแลนติก ,หนึ่งในแหล่งที่มาของเสียงที่ค้นพบที่ไม่ได้มาจากโลก ,แต่จากศูนย์กลางของทางช้างเผือก ในกลุ่มดาวคนยิงธนู ในปี ค.ศ. 1942 James Stanley Hey จับคลื่นความถี่วิทยุของดวงอาทิตย์โดยใช้เรดาร์ทางทหาร สเปกโทรสโกปีทางคลื่นวิทยุเริ่มต้นด้วยการค้นพบใน 21-centimeter H I line ปี ค.ศ. 1951
เรดิโอ อินเตอร์เฟอโรเมทรี เป็นผู้บุกเบิกในปี ค.ศ. 1946 ในตอนที่ Joseph Lade Pawsey ,Ruby Payne-Scott และLindsay McCready ใช้เสาอากาศเดียวบนยอดหน้าผาทะเลในการสังเกตรังสีแสงอาทิตย์ 200 เมกะเฮิรตซ์ สองลำแสงเกิดขึ้นจากดวงอาทิตย์และอีกมุมหนึ่งที่สะท้อนจากพื้นผิวทะเลทำให้เกิดการแทรกแซงที่จำเป็น เครื่องอินเตอร์เฟอโรเมทเตอร์ ตัวรับสัญญาณชุดแรกที่สร้างขึ้นในปีเดียวกันโดย Martin Ryle และ Vonberg ในปี ค.ศ. 1960 Ryle และAntony Hewish ได้ตีพิมพ์เทคนิคการสังเคราะห์รูรับแสงเพื่อวิเคราะห์ข้อมูล เครื่องอินเตอร์เฟอโรเมทเตอร์
กระทรวงสำนักงานไปรษณีย์สหรัฐ
กระทรวงสำนักงานไปรษณีย์สหรัฐ (; ค.ศ. 1792–1971) เป็นหน่วยงานซึ่งต่อมาคือ การไปรษณีย์สหรัฐ (United States Postal Service) มีฐานะเป็นกระทรวง (department) อย่างเป็นทางการตั้งแต่ ค.ศ. 1872 ถึง 1971 มีหัวหน้า คือ นายไปรษณีย์ใหญ่สหรัฐ (United States Postmaster General)
รัฐบัญญัติการไปรษณีย์ (Postal Service Act) ที่ประธานาธิบดีจอร์จ วอชิงตัน ลงนามเมื่อวันที่ 20 กุมภาพันธ์ ค.ศ. 1792 มีผลเป็นการจัดตั้งกระทรวงนี้ นายไปรษณีย์ใหญ่คนแรก คือ จอห์น แมกลีน (John McLean) ซึ่งดำรงตำแหน่งตั้งแต่ ค.ศ. 1823 ถึว 1829 และเป็นบุคคลแรกที่เรียกหน่วยงานนี้ว่า "กระทรวงสำนักงานไปรษณีย์" (Post Office Department) มิใช่เพียง "สำนักงานไปรษณีย์" (Post Office) ชื่อเสียงของหน่วยงานทวีขึ้นอย่างยิ่งเมื่อประธานาธิบดีแอนดรูว์ แจ็กสัน เชิญนายไปรษณีย์ใหญ่วิลเลียม ที. แบร์รี (William T. Barry) มาร่วมเป็นสมาชิกคณะรัฐมนตรีใน ค.ศ. 1829 ภายหลังจึงมี รัฐบัญญัติสำนักงานไปรษณีย์ (Post Office Act) เมื่อ ค.ศ. 1872 เพื่อยกฐานะกระทรวงสำนักงานไปรษณีย์ขึ้นเป็นกระทรวงในคณะรัฐมนตรี
เอเคบีโฟร์ตีเอต ทีมทีพี
เอเคบีโฟร์ตีเอต ทีมทีพี () เป็นกลุ่มไอดอลหญิงสัญชาติไต้หวันในกลุ่มโฟร์ตีเอต อดีตใช้ชื่อวงว่า ทีพีอีโฟร์ตีเอตนับเป็นวงน้องสาวของเอเคบีโฟร์ตีเอตในต่างประเทศ ลำดับที่ 3 ต่อจากเจเคทีโฟร์ตีเอตของอินโดนีเซีย, และบีเอ็นเคโฟร์ตีเอตของไทย
ทีพีอีโฟร์ตีเอตประกาศจัดตั้งอย่างเป็นทางการเมื่อวันที่ 26 มีนาคม ค.ศ. 2016 ที่คอนเสิร์ตของเอเคบีโฟร์ตีเอต พร้อมกับการประกาศจัดตั้งถึงวงน้องสาวอีกสองวง คือ เอ็มเอ็นแอลโฟร์ตีเอตของฟิลิปปินส์ และบีเอ็นเคโฟร์ตีเอต​ของไทย โดยทีพีอีโฟร์ตีเอตมีสมาชิกก่อนปรับการปรับเปลี่ยนวง 46 คน
เมื่อวันที่ 16 มิถุนายน ค.ศ. 2018 มีรายงานว่าทีพีอีโฟร์ตีเอตเอนเตอร์เทนเมนต์ บริษัทที่ดูแลวงทีพีอีโฟร์ตีเอต ประสบกับภาวะทางการเงินอย่างหนัก สมาชิกในวงและเจ้าหน้าที่ไม่ได้รับเงินเดือนถึง 3 เดือนแล้ว จนในวันที่ 30 กรกฎาคม ค.ศ. 2018 เอเคเอส ยกเลิกสัญญาความร่วมมือกับทีพีอีโฟร์ตีเอตเอนเตอร์เทนเมนต์ลง และจัดตั้งวงเอเคบีโฟร์ตีเอตทีมทีพีแทน
เฉิน ชือ-ยฺเหวี่ยน (Chen Shih-yuan) - 25 สิงหาคม 2018
คณะบริหารธุรกิจ มหาวิทยาลัยภาคตะวันออกเฉียงเหนือ
คณะบริหารธุรกิจ มหาวิทยาลัยภาคตะวันออกเฉียงเหนือ () เป็น คณะวิชา สังกัดมหาวิทยาลัยภาคตะวันออกเฉียงเหนือ จัดตั้งขึ้นเมื่อปี พ.ศ. 2531 เป็นคณะแรกของวิทยาลัยภาคตะวันออกเฉียงเหนือในขณะนั้น
วัดอัครเทวดามีคาแอล ซ่งแย้
วัดอัครเทวดามีคาแอล ซ่งแย้ (; ) หรือ วัดซ่งแย้ เป็นโบสถ์คริสต์นิกายโรมันคาทอลิกแห่งหนึ่งในจังหวัดยโสธร โบสถ์มีรูปแบบสถาปัตยกรรมไทย และเป็นโบสถ์ไม้ที่มีขนาดใหญ่ที่สุดในประเทศไทย ภายหลังได้รับการพัฒนาจนกลายเป็นสถานที่ท่องเที่ยวอันซีนอินไทยแลนด์ประเภทมุมมองใหม่สิ่งศักดิ์สิทธิ์
พ.ศ. 2451 มีชาวบ้านห้าครอบครัวถูกกล่าวหาว่าเป็นปอบต่างคนต่างอพยพเข้ามาตั้งถิ่นฐานที่บ้านหนองซ่งแย้ (แปลว่าที่อยู่ของแย้) พวกเขาถูกทำร้ายและถูกไล่ออกจากหมู่บ้าน ชาวบ้านห้าครอบครัวจึงอับจนหนทาง และได้เดินทางไปหาบาทหลวงเดซาแวลและบาทหลวงออมโบรซีโอที่บ้านเซซ่ง ตำบลเชียงเพ็ง อำเภอป่าติ้ว จังหวัดยโสธร เพื่อให้บาทหลวงทั้งสองช่วยขับไล่ปอบ บาทหลวงทั้งสองจึงเดินทางมาช่วยเหลือชาวบ้านห้าครอบครัวในหมู่บ้านหนองซ่งแย้ด้วยความเต็มใจ เมื่อสถานการณ์สงบลงชาวบ้านห้าครอบครัวนี้จึงเข้ารีตโรมันคาทอลิก บาทหลวงเดซาแวลและบาทหลวงออมโบรซีโอจึงสร้างวัดซ่งแย้ในปี พ.ศ. 2452 โดยมีบาทหลวงเดซาแวลเป็นอธิการโบสถ์คนแรก
เบื้องต้น อาคารหลักของโบสถ์มีสภาพเป็นกระต๊อบขนาดน้อย ไม้ฝาขัดแตะสำหรับให้บาทหลวงอยู่และใช้ประกอบพิธีกรรมทางศาสนา ปัจจุบันโบสถ์ปัจจุบันเป็นโบสถ์หลังที่สามเพื่อรองรับศาสนิกชนที่เพิ่มจำนวนขึ้น สร้างในปี พ.ศ. 2490 โดยมีชาวบ้านร่วมใจตัดไม้ที่อยู่ละแวกบ้าน อาทิ ไม้เต็ง ไม้รัง ไม้สัก ไม้จิก โดยมีช่างจากจังหวัดอุบลราชธานีคอยควบคุมงาน มีการปรับปรุงช่องแสงประดับกระจกสีสวยงามแปลกตา โดยโบสถ์มีสถาปัตยกรรมไทย กว้าง 16 เมตร ยาว 57 เมตร ใช้แผ่นไม้มุงหลังคา 80,000 แผ่น มีเสารองรับ 360 ต้น เสาในแถวกลางมี 260 ต้น สูงจากพื้นดินกว่า 10 เมตร พื้นแผ่นกระดานเป็นไม้แดงและไม้ตะเคียนขนาดใหญ่ ม้านั่งไม้จุคนได้กว่าพันคน และมีพิธีเสกโบสถ์ในปี พ.ศ. 2457 ส่วนหอระฆังสูงสร้างแบบวัดไทยพุทธทั่วไป เพราะแยกต่างหากจากโบสถ์ ส่วนระฆังโบสถ์มีเส้นผ่าศูนย์กลาง 2 ฟุต นอกจากนี้ยังเป็นที่ตั้งของพิพิธภัณฑ์เดซาแวล และโรงเรียนซ่งแย้พิทยาคม
โฌแซ็ฟ ฟูเช
โฌแซ็ฟ ฟูเช ดยุกที่ 1 แห่งโอตรันโต () เป็นรัฐบุรุษแห่งสาธารณรัฐฝรั่งเศสที่ 1 เขาเป็นที่จดจำจากการใช้ความรุนแรงในการปราบปรามผู้ก่อจลาจลในลียงระหว่างการปฏิวัติฝรั่งเศสในปี ค.ศ. 1793 และหลังนโปเลียนก่อรัฐประหารเดือนบรูว์แมร์ในปี ค.ศ. 1799 เขาก็ได้รับตำแหน่งเป็นรัฐมนตรีว่าการตำรวจและได้รับบรรดาศักดิ์เป็นดยุกแห่งโอตรันโต
โฌแซ็ฟ ฟูเช เกิดที่เลอแปลแร็ง หมู่บ้านเล็ก ๆ ใกล้กับเมืองน็องต์ เขาเข้ารับการศึกษาที่วิทยาลัยโบสถ์ในน็องต์ เขาเดินทางมาปารีสด้วยความตั้งใจอยากเป็นครู ซึ่งก็ทำให้เขาประสบความก้าวหน้าอย่างรวดเร็ว เขาได้เป็นอาจารย์ในวิทยาลัยหลายแห่งของปารีส ซึ่งทำให้เขาได้มีโอกาสรู้จักกับมักซีมีเลียง รอแบ็สปีแยร์ เขาและรอแบ็สปีแยร์มีการพบปะกันทั้งในช่วงก่อนการปฏิวัติและในช่วงต้นของการปฏิวัติ ต่อมาในเดือนตุลาคม ค.ศ. 1790 เขาถูกเรียกตัวกลับไปสอนที่เมืองน็องต์ การที่ฟูเชเป็นคนหัวประชาธิปไตยและต่อต้านศาสนจักร ก็ทำให้เขากลายเป็นที่นิยมชมชอบของประชาชนเมืองน็องต์ และทำให้เขาได้เป็นผู้นำระดับท้องถิ่นของฌากอแบ็ง
หลังระบอบกษัตริย์ล่มสลายลงในเดือนสิงหาคม ค.ศ. 1792 ฟูเชก็ได้รับแต่งตั้งเป็นผู้แทนของจังหวัดลัวรัตล็องติกในสภากงว็องซียงแห่งชาติ ช่วงแรกเขาไปคลุกคลีอยู่กับฝ่ายฌีรงแด็ง แต่เนื่องจากพวกฌีรงแด็งไม่สนับสนุนการสำเร็จโทษพระเจ้าหลุยส์ที่ 16 ทำให้ฟูเชตัดสินใจย้ายไปอยู่ฝ่ายลามงตาญ ฟูเชสนับสนุนอย่างแรงกล้าให้มีการประหารชีวิตพระเจ้าหลุยส์ที่ 16 ในทันที
ในเดือนพฤศจิกายน ค.ศ. 1793 ฟูเชเดินทางไปเมืองลียงกับฌ็อง-มารี กอโล แดร์บัว เพื่อประหารเหล่าผู้ก่อกบฎสภาจำนวน 271 คน มีการใช้โซ่ล่ามผู้ต้องโทษเข้าด้วยกันและใช้ปืนใหญ่ระดมยิงกระสุนพวงเพื่อสังหาร ทำให้ฟูเชได้รับฉายาว่า "เครื่องประหารแห่งลียง" ความโหดร้ายของฟูเชทำให้รอแบ็สปีแยร์เกิดหวั่นใจขึ้นมา รอแบ็สปีแยร์พยายามกำจัดฟูเชให้พ้นจากสโมสรฌากอแบ็งในวันที่ 14 กรกฎาคม 1794 แต่ฟูเชไหวตัวทันและหลบซ่อนตัวอยู่ในปารีสภายใต้การคุ้มครองของปอล บารัส และร่วมวางแผนโค่นล้มรอแบ็สปีแยร์ การโค่นล้มรอแบ็สปีแยร์ในวันที่ 27 กรกฎาคม 1794 นำไปสู่การจัดตั้งรัฐบาลใหม่ที่เรียกว่าคณะดีแร็กตัวร์
ในเดือนกรกฎาคม ค.ศ. 1799 ฟูเชได้รับแต่งตั้งเป็นรัฐมนตรีว่าการตำรวจในห้วงเวลาที่ปารีสเต็มไปด้วยความวุ่นวาย แอมานุแอล โฌแซ็ฟ ซีเยแย็ส สมาชิกดีแร็กตัวร์คนใหม่ ต้องการควบคุมพวกฌากอแบ็งที่พยายามเปิดสโมสรขึ้นมาอีกครั้ง ฟูเชได้สั่งปิดสโมสรฌากอแบ็งตามความต้องการของซีเยแย็ส พร้อมทั้งตามล่านักเขียนและนักหนังสือพิมพ์ทั้งของฝ่ายฌากอแบ็งและฝ่ายนิยมเจ้า เมื่อนายพลนโปเลียนกลับจากอียิปต์ถึงฝรั่งเศสในเดือนตุลาคม ฟูเชเข้าร่วมกับนโปเลียนและซีเยแย็สเพื่อโค่นล้มอำนาจของคณะดีแร็กตัวร์ ภายหลังรัฐประหาร 18 บรูว์แมร์ ฟูเชก็กลายเป็นคนสนิทของนโปเลียน นโปเลียนคงตำแหน่งรัฐมนตรีตำรวจของฟูเชไว้ตามเดิม
แม็กซ์ กาวาเลรา
มัสซีมีเลียนู อังโตนีอู กาวาเลรา () หรือ แม็กซ์ กาวาเลรา (Max Cavalera) เป็นนักร้อง มือกีตาร์และนักแต่งเพลงชาวบราซิล ปัจจุบันเป็นสมาชิกวง โซลฟลาย (Soulfly), คาวาเลราคอนสปิเรซี (Cavalera Conspiracy), และ คิลเลอร์บีคิลด์ (Killer Be Killed) เขาเป็นผู้ร่วมก่อตั้งวงเซปุลตูรา (Sepultura) ในปี 1984 ร่วมกับน้องชายของเขา อีกอร์ กาวาเลรา โดยเป็นนักร้องนำและกีตาร์จนถึงปี 1996 นอกจากนี้ยังเคยมีไซด์โปรเจกต์กับวง เนลบอมบ์ (Nailbomb)
ภาวะผู้นำ
ภาวะผู้นำ หรือ ความเป็นผู้นำ เป็นทั้งพื้นที่การวิจัยและทักษะการปฏิบัติที่ครอบคลุมถึงความสามารถของแต่ละบุคคลหรือองค์กร เพื่อ "นำ" หรือแนะนำบุคคลอื่น, ทีม หรือทั้งองค์กร ซึ่งมีข้อโต้แย้งของมุมมองต่าง ๆ จากการเปรียบเทียบความเป็นผู้นำของตะวันออกและตะวันตก ตลอดจนวิธีการของสหรัฐ (ในตะวันตก) กับยุโรป โดยทางวิชาการของสหรัฐนิยามความเป็นผู้นำว่า "กระบวนการของอิทธิพลทางสังคม ที่บุคคลหนึ่งสามารถขอความช่วยเหลือและการสนับสนุนจากผู้อื่นสู่ความสำเร็จของภารกิจทั่วไป" ส่วนความเป็นผู้นำจากมุมมองของยุโรปและไม่ใช่มุมมองด้านวิชาการหมายถึง ผู้นำที่สามารถขับเคลื่อน ไม่ใช่แค่เป้าหมายของกลุ่มเท่านั้น แต่ยังรวมไปถึงการค้นหาพลังอำนาจส่วนบุคคลด้วย
การศึกษาภาวะผู้นำเกี่ยวกับภาวะผู้นำได้สร้างทฤษฎีที่เกี่ยวข้องกับลักษณะต่าง ๆ, สถานการณ์ปฏิสัมพันธ์, หน้าที่, พฤติกรรม, อำนาจ, วิสัยทัศน์และค่านิยม, เสน่ห์ และสติปัญญา ท่ามกลางคนอื่น ๆ
หมายเหตุ
หนังสือ
บทความวารสาร
ยุทธนาวีที่ซาลามิส
ยุทธนาวีที่ซาลามิส (, "เนามาเคีย แตส ซาลามินอส") เป็นยุทธนาวีระหว่างฝ่ายพันธมิตรนครรัฐกรีก ภายใต้การนำของเธมิสโตคลีส กับจักรวรรดิเปอร์เซีย ภายใต้จักรพรรดิเซอร์ซีสมหาราช เมื่อ ปีที่ 480 ก่อนคริสต์ศักราช โดยฝ่ายกรีกที่จำนวนเรือรบน้อยกว่าได้รับชัยชนะแบบเด็ดขาด ยุทธนาวีนี้เกิดขึ้นที่ช่องแคบระหว่างดินแดนใหญ่ของกรีซ กับเกาะซาลามิสในอ่าวซาโรนิค ใกล้กรุงเอเธนส์ และถือเป็นจุดสูงสุดของการบุกครองกรีซครั้งที่สองของเปอร์เซีย
ในการทัพรุกรานกรีกครั้งที่ 2 ของเปอร์เซีย กองกำลังเล็ก ๆ ของกรีก นำโดยทหารสปาร์ตา เข้าขวางทางเดินทัพของเปอร์เซียที่ช่องเขาเทอร์มอพิลี (Thermopylae) ในขณะที่กองกำลังพันธมิตรทางนาวี ประกอบด้วยกองเรือของเอเธนส์เป็นหลัก เข้าปะทะกองเรือเปอร์เซียน ที่ช่องแคบอาร์เตมีเซียม (Artemisium) ห่างออกไปไม่ไกล กองกำลังระวังหลังของกรีกถูกสังหารหมดสิ้นในยุทธการที่เทอร์มอพิลี ในขณะที่ฝ่ายพันธมิตรกรีกในยุทธนาวีที่อาร์เตมีเซียม ก็ได้รับความเสียหายหนัก และต้องถอยกลับไปเมื่อช่องเขาเทอร์มอพิลีเสียให้แก่ข้าศึก ทัพเปอร์เซียจึงสามารถเข้ายึดครองบีโอเชีย (, , "บอยยอเทีย") และแอตทิกาได้ เมืองเอเธนส์ถูกกองทัพเปอร์เชียเผาราบ ประชาชนต้องอพยพทิ้งเมือง แต่กำลังฝ่ายพันธมิตรกรีกสามารถเข้าป้องกันคอคอดคอรินท์ ซึ่งเชื่อมแอตทิกากับเพโลพอนนีสไว้ได้ ระหว่างนั้นทัพเรือของกรีกถูกถอยไปใช้เกาะซาลามิสเป็นฐานปฏิบัติการ
แม้ว่ากำลังทางนาวีของกรีกจะน้อยกว่าเปอร์เซียมาก แต่เธมิสโตคลีสแม่ทัพชาวเอเธนส์ สามารถล่อให้กองกำลังพันธมิตรเข้าทำศึกกับทัพเรือเปอร์เซียอีกครั้ง โดยหวังว่าชัยชนะจะป้องกันคาบสมุทรเพโลพอนนีสอันเป็นแผ่นดินใหญของกรีกไว้ได้ พระเจ้าเซอร์ซีสกษัตริย์เปอร์เซีย ทรงกระหายจะได้รับชัยชนะอย่างเด็ดขาดเช่นกัน ทำให้ติดกับแผนลวงพรางของเธมิสโตคลีส ซึ่งล่อทัพเรือของเปอร์เซียให้ออกมาปิดกั้นทางเข้า-ออกของช่องแคบซาลามิส แต่ด้วยสภาพที่คับแคบของพื้นที่ ทัพเรือใหญ่ของเปอร์เซียไม่อาจแปรขบวนได้และตกอยู่ในสภาพขาดระเบียบ กองเรือพันธมิตรกรีกฉวยโอกาสจัดแถวเป็นแนวประจัญบานเข้าโจมตีและได้รับชัยชนะแบบพลิกความคาดหมาย
ยุทธนาวีที่ซาลามิสกลายเป็นการรบที่มีความสำคัญต่ออารยธรรมกรีกในระดับเดียวกับ ยุทธการที่มาราธอน และยุทธการที่เทอร์มอพิลี โดยเป็นจุดเปลี่ยนของสงครามกรีก-เปอร์เซีย หลังยุทธการซาลามิส คาบสมุทรเพโลพอนนีสและอารยธรรมกรีก ก็ปลอดภัยจากการรุกรานของเปอร์เซีย ในขณะที่อาณาจักรเปอร์เซียต้องสูญเสียทรัพยากรมหาศาล ขวัญกำลังใจตกต่ำ และเสียความน่าเกรงขาม หลังการศึกในยุทธการที่พลาตีอา () และยุทธการที่มิกาลี () ทัพของเปอร์เซียก็ไม่เป็นภัยคุกคามอีกต่อไป ฝ่ายพันธมิตรกรีกจึงรุกกลับได้ และยังส่งผลให้อาณาจักรมาเซดอนลุกฮือเพื่อปลดแอกตนเองจากการปกครองของเปอร์เซีย โดยเธรซ หมู่เกาะในทะเลอีเจียน และไอโอเนีย จะทยอยหลุดจากความควบคุมของเปอร์เซียในอีกสามสิบปีต่อมา เนื่องจากการเกิดขึ้นของสันนิบาตดีเลียนภายใต้การนำโดยเอเธนส์ 
ยุทธนาวีที่ซาลามิสจึงนับว่าเป็นการเปลี่ยนสมการของอำนาจให้มาอยู่ที่ฝ่ายกรีก โดยลดอำนาจของจักรวรรดิเปอร์เซียในทะเลอีเจียนลงอย่างเฉียบพลัน พร้อม ๆ กับเป็นจุดเริ่มต้นของยุคแห่งความมั่งคั่ง และความเป็นมหาอำนาจทางทะเลของจักรวรรดิเอเธนส์
ยุทธการที่อารัส (ค.ศ. 1940)
ยุทธการที่อารัส เป็นเหตุการณ์การสู้รบซึ่งเป็นส่วนหนึ่งของยุทธการที่ฝรั่งเศส เกิดขึ้นในช่วงสงครามโลกครั้งที่สอง เมื่อวันที่ 21 พฤษภาคม ค.ศ. 1940 เป็นการโจมตีตอบโต้กลับของฝ่ายสัมพันธมิตรในการต่อกรกับปีกของกองทัพเยอรมัน ใกล้กับเมืองอารัสอยู่ทางทิศตะวันออกเฉียงเหนือของฝรั่งเศส.กองทัพเยอรมันภายใต้การนำของรอมเมิลได้ผลักดันกองทัพฝ่ายฝ่ายสัมพันธมิตรไปยังช่องแคบอังกฤษจากทางเหนือเพื่อวางกับดักล้อมกองทัพฝ่ายสัมพันธมิตรซึ่งได้เคลื่อนทัพไปทางตะวันออกในการเข้าสู่เบลเยียม.การโจมตีตอบโต้ที่อารัสเป็นความพยายามของฝ่ายสัมพันธมิตรในการตัดเส้นทางผ่านของหัวหอกยานเกราะเยอรมันและการรุกของเยอรมันนั้นไร้ผล การโจมตีของอังกฤษและฝรั่งเศสนั้นได้ประสบความสำเร็จในช่วงต้นและทำให้หน่วยทหารเยอรมันบางหน่วยเกิดเสียขวัญ แต่กลับถูกขับไล่ในภายหลังจากการรุกตอนบนจาก 10 กิโลเมตร(6.2 ไมล์)และถูกบังคับให้ถอนกำลังในช่วงหลังกลางคืนเพื่อหลีกเลี่ยงโดนโอบล้อม
พอล อดัมส์
พอล อดัมส์ (Paul Adams) อาจหมายถึง:
ยู อา-อิน
ยู อา-อิน (; เกิด 6 ตุลาคม พ.ศ. 2529) หรือชื่อเดิม ออม ฮง-ชิก () เป็นนักแสดงชาวเกาหลีใต้ ชื่อ "อาอิน" มาจากภาษาเยอรมัน "ein" แปลว่า "หนึ่ง" มีผลงานสร้างชื่อได้แก่ "บัณฑิตหน้าใส หัวใจว้าวุ่น", "Secret Love Affair", "Veteran", "The Throne" และ "6 มังกรกำเนิดโชซอน"
ยูยังเป็นผู้ก่อตั้งและผู้อำนวยการสร้างสรรค์ของ Studio Concrete
จอห์น อดัมสัน
จอห์น อดัมสัน (John Adamson) อาจหมายถึง:
โซลฟลาย
โซลฟลาย () เป็นวงเฮฟวีเมทัลจากเมืองฟีนิกซ์ รัฐแอริโซนา เนื้อเพลงและปกอัลบั้มของวงช่วงแรกมักจะเป็นความเชื่อเรื่องจิตวิญญาณ การเมือง ศาสนา ในอัลบั้มชุดหลังได้เพิ่มเนื้อเพลงเกี่ยวกับ สงคราม ความรุนแรง การล่วงละเมิด ทาส ความเกลียดชังและความโกรธ โซลฟลายได้ถูกก่อตั้งขึ้นโดย แม็กซ์ กาวาเลรา อดีตฟรอนต์แมนวงเซปุลตูราที่แยกตัวจากวงในปี 1996 อัลบั้มเปิดตัว "โซลฟลาย" ได้วางตลาดเมื่อวันที่ 21 เมษายน ปี 1998 ในขณะที่อัลบั้มล่าสุดของพวกเขา "อาร์กแองเจิล" วางตลาดเมื่อวันที่ 14 สิงหาคม ปี 2015 ชื่อของวงได้นำจากเนื้อร้องในเพลง "Headup" ของ Deftones มาตั้งเป็นชื่อวง
โซลฟลายรวมดนตรีเมทัลหลายประเภทรวมทั้งดนตรีชนเผ่าบราซิลและเวิลด์มิวสิก ใน 6 อัลบั้มแรกได้ติดชาร์ตบิลบอร์ด 200 ของสหรัฐอเมริกา โดยเฉพาะอัลบั้มชุดที่สอง "Primitive" ได้ขึ้นอันดับที่ 32 โซลฟลายได้ถูกรับรองจากรางวัลทองคำของสมาคมผู้ประกอบกิจการเพลงของสหรัฐอเมริกา
อุลตร้าแมนจี๊ด
อุลตร้าแมนจี๊ด () เป็นภาพยนตร์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชัน ออกอากาศทุกวันเสาร์เวลา 9:00 - 9:30 น. ทางสถานีโทรทัศน์ทีวีโตเกียว ออกอากาศครั้งแรกเมื่อวันที่ 8 กรกฎาคม ค.ศ. 2017
ระหว่างการต่อสู้กับ อุลตร้าแมนเบเรียล มหาวายร้ายแห่งอวกาศ กับ หน่วยพิทักษ์อวกาศ หรือกลุ่มของอุลตร้าแมนผู้ผดุงความยุติธรรมจากดาวเคราะห์แห่งแสง M78 เพื่อต่อสู้กับเบเรียลและพลพรรคผู้ชั่วร้าย นักวิทยาศาสตร์แห่งดาว M78 อุลตร้าแมนฮิคาริ ได้สร้าง “อุลตร้าแคปซูล” แคปซูลพลังงานที่มีพลังของอุลตร้าแมนสิงสถิตย์อยู่ แต่ทว่าการค้นคว้า และการสร้างอุลตร้าแคปซูลยังไม่เสร็จดี ก็เกิดเหตุการณ์ ไครซิส อิมแพคท์ ที่เป็นการจุดระเบิดครั้งใหญ่ที่ทำให้จักรวาลเกือบถึงคราวดับสูญ และเบเรียล ก็หายสาปสูญไปในเปลวเพลิงของการระเบิดในครั้งนั้น ไม่มีใครรู้ว่าเบเรียลทำไปเพื่ออะไร ทำไปทำไม แต่เรื่องที่เบเรียลหายตัวไปนั้นเป็นเรื่องจริง และจักรวาลก็สงบสุขได้ไม่นานนัก และเรื่องราวก็กลับมาที่โลก ซึ่งโลกที่ยังไม่มียอดมนุษย์มาประจำการ ในเมืองอันแสนสงบที่ “อาซากุระ ริคุ” เด็กหนุ่มผู้สดใส ผู้ใช้ชีวิตร่วมกับเอเลี่ยนต่างดาว “เปก้า” ทั้งสองก็ใช้ชีวิตอย่างสนุกสนาน และอบอุ่นในเมืองเล็กๆแห่งนี้ จนกระทั่งวันหนึ่ง มีสัตว์ประหลาดที่ไม่ทราบที่มา ได้ทำการบุกโลก และได้ถล่มเมืองของริคุจนผู้คนต้องละทิ้งเมืองที่เติบโตมา ริคุที่กล่าวโทษถึงความไร้พลังของตัวเอง ก็ได้มีโอกาสพบกับ “เรม” ลูกบอลปริศนาที่เฝ้าประจำการอยู่ในห้องบัญชาการลับปริศนาที่ซ่อนอยู่ในใต้ดิน เขาได้มอบ จี๊ดไรเซอร์ และ อุลตร้าแคปซูล ที่บรรจุพลังงานของอุลตร้าแมนรุ่นสมบูรณ์แบบ เพื่อปกป้องรอยยิ้ม และความสงบสุขของผู้คน ริคุจึงไม่ลังเลที่จะใช้จี๊ดไรเซอร์ เพื่อเป็นร่างสถิตย์ของอุลตร้าแมน จี๊ด และยังได้รับรู้อีกด้วยว่า ตัวของริคุ หรืออุลตร้าแมนจี๊ด ก็คือสุดยอดมหาวายร้ายแห่งจักรวาล อุลตร้าแมนเบเรียล
เบเรียล ที่หายไปในเหตุการณ์ ไครซิส อิมแพคท์ ก็ได้เริ่มแผนการชั่วร้ายบางอย่าง ในร่างของ ฟุคุอิเดะ เคย์ ผู้ใช้อุลตร้าแคปซูลของเบเรียล รวมกับแคปซูลสัตว์ประหลาด จนกลายเป็นสัตว์ประหลาดสายพันธุ์ใหม่ที่แข็งแกร่งกว่าอดีต แต่เป้าหมายยังคงเป็นปริศนา จี๊ด เลือกที่จะต่อสู้เพื่อปกป้องผู้คน ในขณะที่พ่อของเขา กลับเป็นวายร้ายที่ทั่วทั้งจักรวาลหมายที่จะกำจัด 
ร่างแปลงของอาซาคุระ ริคุ ที่แปลงร่างโดยจี๊คไรเซอร์ผ่านอุลตร้าแคปซูล ด้วยการฟิวชั่นไรส์ของอุลตร้าแมน โดยการแปลงร่างนั้นจะพูดว่า You go! I go! Here we go! ตามด้วยอุลตร้าแคปซูลที่ใช้Tsuburaya Productions
รางวัลเมขลา สาขานักแสดงนำหญิงดีเด่น
รางวัลเมขลา สาขานักแสดงนำหญิงดีเด่น เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่นักแสดงหญิงในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลเมขลา ครั้งที่ 1 - 22 สาขานักแสดงนำหญิงดีเด่นจะมีผู้ได้รับการเสนอเข้าชิงรางวัล 5 รายชื่อ และจะมีผู้ได้รับรางวัลเพียงหนึ่งเดียว
ในปีนี้ได้มีการแยกรางวัลเป็น 2 คือ รางวัลนักแสดงนำหญิงดีเด่น ประเภทละครชีวิต และ รางวัลนักแสดงนำหญิงดีเด่น ประเภทละครหรรษา 
ในปีนี้ได้มีการแยกรางวัลเป็น 2 ประภทคือ รางวัลนักแสดงนำชายดีเด่น ประเภทยอดนิยม และ รางวัลนักแสดงนำชายดีเด่น ประเภทมหานิยม โดยผู้เข้าชิงจะได้รับรางวัลประเภทยอดนิยมทุกคน และนอกจากนี้ยังให้ประชาชนโหวตผลงานที่ดีที่สุดในบรรดาผู้ได้รับรางวัลประเภทยอดนิยมมา 1 รายชื่อ เพื่อรับรางวัลประเภทมหานิยม
ซูโวรอฟ (ภาพยนตร์)
ซูโวรอฟ () เป็นภาพยนตร์อิงประวัติศาสตร์ของสหภาพโซเวียต กำกับโดย วเซโวลอด ปูดอฟกิน และ Mikhail Doller โดยเล่าอัตชีวประวัติของ Generalisimo อะเลคซันดร์ วาซีลเยวิช ซูโวรอฟ (1729 – 1800) หนึ่งในนายพลที่ยิ่งใหญ่ที่สุดในช่วงคริสต์ศตวรรษที่ 18 ภาพยนตร์เข้าฉายที่สหภาพโซเวียตในวันที่ 23 มกราคม 1941 (ก่อนการโจมตีของเยอรมนี 6 เดือน). และเข้าฉายในชื่อ เจเนอรัลซูโวรอฟ ที่สหรัฐในปี 1941 Pudovkin, Doller, Cherkasov-Sergeyev, และ Khanov ได้รับ รางวัลสตาลิน จากผลงานของภาพยนตร์นี้
พิกโตแกรม
[[[[File:No smoking sign BTS Bangkok.jpg|thumb|พิกโทแกรมแสดงภาพการห้ามสูบบุหรี่]]
พิกโตแกรม () เป็นสัญลักษณ์แทนการสื่อสารถึงความหมายคล้ายคลึงกับภาพของมันผ่านวัตถุทางกายภาพ Pictographs มักใช้ในการเขียน และระบบกราฟิกที่คาแรกเตอร์มีภาพลักษณ์ที่มากพอสมควร
Pictography นั้นเป็นรูปแบบของการเขียนซึ่งใช้วิธี ไดแก่ ภาพ[[การวาดเส้น]] ,คล้ายกับรูปแบบ[[อักษรรูปลิ่ม]] และบางส่วนก็คล้ายกับ[[อักษรเฮียโรกลีฟิค]] ซึ่งใช้การวาดเส้นเป็นตัวอักษรแบบสัทอักษร หรือ จังหวะที่กำหนด พิกโตแกรมบางรูป เช่น [[GHS hazard pictograms]] มีองค์ประกอบของ[[ภาษาที่เป็นรูปแบบ]][[หมวดหมู่:อินโฟกราฟิกส์]]
[[หมวดหมู่:ศิลปะหิน]]
[[หมวดหมู่:ศิลปะสกัดหิน]]
[[หมวดหมู่:ประวัติศาสตร์การสื่อสาร]]
[[หมวดหมู่:แผนภูมิและแผนภาพทางสถิติ]]
วัดแม่พระราชินีแห่งสากลโลก กาญจนบุรี
วัดแม่พระราชินีแห่งสากลโลก กาญจนบุรี (; ) หรือ วัดกาญจนบุรี เป็นโบสถ์คริสต์นิกายโรมันคาทอลิกแห่งหนึ่งในจังหวัดกาญจนบุรี ตั้งอยู่ใกล้กับสุสานทหารสัมพันธมิตรดอนรัก
หลังสิ้นสุดสงครามโลกครั้งที่สอง รัฐบาลสหราชอาณาจักรได้ซื้อที่ดินจากนายน้ำแท้ แต้มทอง จำนวน 17 ไร่เมื่อปี พ.ศ. 2489 เพื่อสร้างสุสานทหารสัมพันธมิตรดอนรักขึ้นเป็นอนุสรณ์สถานสำหรับเชลยศึกผู้วายชนม์ด้วยได้รับการสนับสนุนจากรัฐบาลออสเตรเลีย, นิวซีแลนด์ และเนเธอร์แลนด์ ต่อมาโจเซฟ เวลซิง (Joseph Welsing) ทูตเนเธอร์แลนด์ประจำพม่าในขณะนั้น ได้เขียนจดหมายถึงพระคุณเจ้าเปโตร คาเร็ตโต มุขนายกเขตมิสซังราชบุรี ขอให้สร้างอารามชีลับใกล้บริเวณสุสาน เพื่อจะได้มีผู้คอยสวดภาวนาแก่ผู้วายชนม์ซึ่งหนึ่งในนั้นเป็นหลานชายของนายเวลซิง ต่อมาพระคุณเจ้าเปโตรพิจารณาเสนอแก่นายเวลซิงว่าควรสร้างโบสถ์แทนอารามชีลับเพื่อให้คริสต์ศาสนิกชน ผู้นับถือศาสนาอื่น ๆ และนักท่องเที่ยวสามารถเข้าชมสุสานและภาวนาแก่ผู้ล่วงลับได้ นายเวลซิงจึงเห็นดีด้วยจึงบริจาคทรัพย์จำนวน 7,000 ดอลลาร์สหรัฐเพื่อซื้อที่ดินจำนวน 3 ไร่เศษสำหรับสร้างโบสถ์เล็ก ๆ หลังหนึ่ง โดยตั้งอยู่ด้านหลังสุสานทหารสัมพันธมิตรดอนรัก
โบสถ์เริ่มก่อสร้างในปี พ.ศ. 2498 โดยมีคุณพ่ออันเดรอา เช็กกาเรลลีออกแบบให้เข้ากับสุสาน และยอแซฟ ชุลี เยาวสังข์เป็นช่างก่อสร้าง จนเสร็จสมบูรณ์ในปีถัดมา โดยนายเวลซิงขอให้จารึกชื่อเรยีนา (Regina) ซึ่งเป็นชื่อภรรรยาผู้ล่วงลับที่โบสถ์นี้ พระคุณเจ้าเปโตรจึงตั้งชื่อโบสถ์ว่าเบอาตา มุนดี เรยีนา (Beata Mundi Regina) อันเป็นสมัญญานามของพระนางมารีย์พรหมจารีแปลว่า "ราชินีแห่งสากลโลก"
เดิมวัดแม่พระราชินีแห่งสากลโลก กาญจนบุรีจะขึ้นอยู่กับวัดแม่พระมหาทุกข์ ท่าม่วง ตั้งแต่ปี พ.ศ. 2499 ถึง พ.ศ. 2538 เพราะไม่มีบาทหลวงประจำและมีศาสนิกชนไม่มากนัก กระทั่งในปี พ.ศ. 2538 ได้มีการจัดตั้งโรงเรียนดรุณากาญจนบุรี เขตมิสซังราชบุรีจึงได้จัดให้มีบาทหลวงอยู่ประจำ โบสถ์ได้รับการบูรณะในปี พ.ศ. 2549
ปรากฏการณ์วิทยา
ปรากฏการณ์วิทยา (; (phainómenon) "สิ่งที่ปรากฏ" กับ (lógos) "การพูด, การศึกษา") เป็นวิธีการทางปรัชญาที่มีเป้าประสงค์เพื่อศึกษาโครงสร้างเชิงอุตระของสำนึก และสาระของสัต โดยการย้อนกลับไปที่ข้อมูลที่มีอยู่ในสำนึก ปรากฏการณ์วิทยาพยายามค้นหาความจริง แต่ความจริงที่ปรากฏการณ์วิทยาแสวงหานั้นอยู่ใน “โลกที่ปรากฏต่อหน้า” (immanence) หาใช่การมุ่งก้าวพ้นผ่านประสบการณ์ ไปสู่โลกของแบบ หรือแม้แต่พระเจ้า อันเป็นความจริงสูงสุดที่รองรับยืนยันโลกปรากฏแต่อย่างใดไม่ ดังชื่อของปรัชญาของสำนักนี้ได้ระบุไว้ว่า จุดยืนในการหาความจริงวางอยู่บนฐานที่เรียกว่า “ประสบการณ์” ในความหมายที่กว้างที่สุด ในแง่นี้ ปรากฏการณ์วิทยา (phenomenology) คือสำนักทางปรัชญาที่เน้นการหาความจริงในปรากฏการณ์ (phenomena)
การให้คำนิยามที่ชัดเจนกับคำว่า ปรากฏการณ์วิทยา เป็นเรื่องยาก เพราะปรากฏการณ์วิทยาเป็นแนวคิด หรือ คอนเซปต์ที่แตกออกไปได้หลากหลายแขนง และนักปรัชญาในสายความคิดนี้มีวิธีการมองและวิธีการเข้าหาปัญหาแตกต่างกัน แต่เราสามารถเข้าใจจุดร่วมที่นักปรัชญาแต่ละท่านมีร่วมกันได้ จุดร่วมนี้คือการมองว่าปรากฏการณ์วิทยาคือ การศึกษาสำนึกจากแง่มุมของมนุษย์ในฐานะประธานบุรุษที่หนึ่ง หรือพูดอีกอย่างหนึ่งว่า ปรากฏการณ์วิทยาปฏิเสธการค้นคว้าในเชิงภาวะวิสัย (objective research) เหมือนอย่างการศึกษาทางจิตวิทยา ซึ่งเน้นการศึกษาธรรมชาติของจิตที่เป็นสากล และเป็นกลาง ดังนั้นพื้นฐานที่สำคัญที่สุดของสำนักความคิดนี้ จึงหลีกเลี่ยงการศึกษาสำนึกอย่างเป็นเอกเทศ หรืออย่างเดี่ยวๆ แต่เน้นว่าเราต้องศึกษาสำนึกในฐานะที่สำนึกต้องพุ่งไปสู่อะไรบางอย่าง ดังที่ฮุสเซิร์ลกล่าวไว้ว่า การสำนึกคือการสำนึกถึงอะไรบางอย่าง เราเรียกกระบวนการที่สำนึกพุ่งไปสู่อะไรบางอย่างนี้ว่า “การพุ่งไปของเจตสำนึก” (intentionality) และเรียกวัตถุหรือสิ่งที่เราสำนึกว่า “วัตถุของการพุ่งไปของเจตสำนึก” (intentional object)
แก้วลืมคอน
แก้วลืมคอน เป็นละครโทรทัศน์ไทยแนวพีเรียด-โรแมนติก-ดราม่า เค้าโครงบทประพันธ์เรื่องมาจาก เสนีย์ บุษปะเกศ บทโทรทัศน์โดย คฑาหัสต์ บุษปะเกศ, เพ็ญสิริ เศวตวิหารี, ศิริลักษณ์ ศรีสุคนธ์ กำกับการแสดงโดย สันต์ ศรีแก้วหล่อ ผลิตโดย บริษัท เอ็กแซ็กท์ จำกัด และ บริษัท ซีเนริโอ จำกัด นำแสดงโดย ภูธเนศ หงษ์มานพ, พิยดา อัครเศรณี ออกอากาศทางสถานีวิทยุโทรทัศน์กองทัพบกช่อง 5 ทุกวันพุธ-พฤหัสบดี-ศุกร์ เวลา 20:25-21:25 น. เมื่อวันที่ 8 เมษายน พ.ศ. 2548-19 พฤษภาคม พ.ศ. 2548
บุคลิกตัวละครเรื่องแก้วลืมคอน ดังนี้
พระเจ้าจันทรคุปต์ที่ 1
พระเจ้าจันทรคุปต์ที่ 1 (, ? – 335, 320 – 335) จักรพรรดิองค์ที่ 3 แห่ง จักรวรรดิคุปตะ ราว ค.ศ. 320 พระองค์สามารถรวบรวมตระกูลที่ทรงอำนาจซึ่งเป็นพันธมิตรกับพระองค์บริเวณภูมิภาค แม่น้ำคงคา ได้สำเร็จ
พระเจ้าจันทรคุปต์ที่ 1 เป็นพระราชโอรสของ พระเจ้าฆโฏตกจะ จักรพรรดิองค์ที่ 2 และเป็นพระราชนัดดาใน พระเจ้าศรีคุปต์ ผู้เป็นปฐมจักรพรรดิซึ่งมีพระอิสริยยศเป็น มหาราชา แต่พระเจ้าจันทรคุปต์มีพระอิสริยยศที่เป็นที่รู้จักเป็น มหาราชาธิราช ซึ่งพระองค์ได้ขึ้นสืบราชบัลลังก์เมื่อ ค.ศ. 320 ภายหลังการสวรรคตของพระราชบิดา
พระองค์สามารถขยายอาณาเขตของราชวงศ์ได้อย่างกว้างขวางจากอาณาจักรเล็ก ๆ จนกลายมาเป็นจักรวรรดิที่สำคัญโดยพระองค์ได้อภิเษกกับเจ้าหญิงจากแคว้นลิจฉวีคือ เจ้าหญิงกุมารเทวี และมีพระราชโอรสที่สำคัญ 2 พระองค์คือ คชคุปต์ และ สมุทรคุปต์
อุตสาหกรรมพลังงาน
อุตสาหกรรมพลังงาน คือทั้งหมดของอุตสาหกรรมที่เกี่ยวข้องในการผลิตและการขายพลังงาน รวมทั้งการสกัดน้ำมันเชื้อเพลิง, การผลิต, การกลั่น และจำหน่าย โดยสังคมยุคใหม่ใช้น้ำมันจำนวนมาก และอุตสาหกรรมพลังงานเป็นส่วนสำคัญของโครงสร้างพื้นฐาน และการดำรงของสังคมในเกือบทุกประเทศ
โดยเฉพาะอย่างยิ่ง อุตสาหกรรมพลังงานประกอบด้วย:
การผลิตและการใช้ทรัพยากรพลังงานมีความสำคัญต่อเศรษฐกิจโลก กิจกรรมทางเศรษฐกิจทั้งหมดต้องใช้แหล่งพลังงาน ไม่ว่าจะเป็นการผลิตสินค้า, อำนวยการขนส่ง, การใช้คอมพิวเตอร์และเครื่องจักรอื่น ๆ
ความต้องการพลังงานที่แพร่หลายอาจกระตุ้นให้เกิดการแข่งขันสาธารณูปโภคด้านพลังงาน และการจัดตั้งตลาดพลังงานค้าปลีก สังเกตได้จากการปรากฏตัวของภาคบริการ "การตลาดพลังงานและการบริการลูกค้า" (EMACS) ส่วนย่อย
ภาคพลังงานคิดเป็น 4.6 เปอร์เซนต์ของสินเชื่อให้กู้ที่โดดเด่น เทียบกับ 3.1 เปอร์เซนต์จากทศวรรษก่อน ขณะที่พันธบัตรพลังงานมีสัดส่วน 15.7 เปอร์เซนต์ของตลาดตราสารหนี้ขยะมูลค่า 1.3 ล้านล้านดอลลาร์ เพิ่มขึ้นจาก 4.3 เปอร์เซนต์ในช่วงเวลาเดียวกัน
ความไม่มั่นคงทางเศรษฐกิจและการเมืองอาจนำไปสู่วิกฤตพลังงาน วิกฤตการณ์น้ำมันที่โดดเด่นคือวิกฤตน้ำมันในปี พ.ศ. 2516 และวิกฤตน้ำมันในปี พ.ศ. 2522 ครั้นการมาถึงจุดผลิตน้ำมันสูงสุด ซึ่งเป็นช่วงเวลาที่มีอัตราสูงสุดของการสกัดปิโตรเลียมทั่วโลก ก็มีแนวโน้มที่จะทำให้เกิดวิกฤตพลังงานอีกเช่นกัน
นักบุญวาเลนตินุส
นักบุญวาเลนตินุส, นักบุญวาเลนตินัส, เซนต์วาเลนไทน์ หรือ นักบุญวาเลนไทน์ (, , ) เป็นนักบุญของศาสนาคริสต์นิกายโรมันคาทอลิก ของกรุงโรม เซนต์วาเลนไทน์เกิดเมื่อ พ.ศ.769 เสียชีวิตเมื่อวันที่14 กุมภาพันธ์ พ.ศ.816 เรารู้จักกันดีว่า เซนต์วาเลนไทน์เป็นต้นกำเนิดของวันวาเลนไทน์
เซนต์วาเลนไทน์เป็นบาทหลวงอยู่ที่โบสถ์ใกล้ๆกรุงโรม ต่อมาในยุคสมัยของพระเจ้าคลอดิอุสที่2 มีการตั้งกฎหมายว่าห้ามมีการแต่งงานในเมืองของพระองค์ เพราะพระองค์ต้องการให้ผู้ชายทุกคนในเมืองต้องไปเป็นทหารในการทำสงคราม เซนต์วาเลนไทน์รู้สึกเห็นใจผู้ชายและผู้หญิงที่มีความรัก เซนต์วาเลนไทน์จึงแอบทำพิธีแต่งงานให้กับผู้ชายผู้หญิงที่มีความรักอย่างลับๆ โดยภายในงานมีเพียง เจ้าสาว เจ้าบ่าว และบาทหลวงเท่านั้น พวกเขาจึงต้องกระซิบคำสาบานและการอธิษฐานในการแต่งงาน ในที่สุด ทหารของพระเจ้าคลอดิอุสก็ได้มาเห็นพิธีพอดี แล้วเรื่องราวก็ไปถึงพระเจ้าคลอดิอุส เซนต์วาเลนไทน์จึงถูกจำคุกและถูกลงโทษอย่างหนักและแสนสาหัส แต่คนที่ถูกทำพิธีแต่งงานโดยเซนต์วาเลนไทน์มักแอบมาเยี่ยมเซนต์วาเลนไทน์ที่คุกอยู่เสมอ ต่อมาผู้คุมคุกของเซนต์วาเลนไทน์ชื่อแอสทีเรียส เขามีลูกสาวที่ตาบอด จึงขอให้เซนต์วาเลนไทน์ช่วยรักษา แล้วลูกสาวของแอสทีเรียสก็กลับมามองเห็นได้เหมือนเดิม ลูกสาวของแอสทีเรียสจึงมาเยี่ยมเซนต์วาเลนไทน์ที่คุกอยู่เสมอเช่นเดียวกัน จนกระทั่งถึงวันประหารชีวิตเซนต์วาเลนไทน์ ก่อนเขาเสียชีวิตเขาก็เขียนจดหมายถึงลูกสาวของแอสทีเรียสและลงท้ายด้วยคำว่า "From your valentine"แล้วเซนต์วาเลนไทน์ก็ถูกประหารชีวิตด้วยการตัดศีรษะในวันที่14กุมภาพันธ์ พ.ศ.816และเสียชีวิตในที่สุดในวัย47ปี
หลังเซนต์วาเลนไทน์เสียชีวิต ก็มีการบรรจุกะโหลกของเซนต์วาเลนไทน์ไว้เป็นเรลิกที่กรุงโรม ประเทศอิตาลี ต่อมาพระสันตะปาปาเกลาซิอุสได้แต่งตั้งวันที่14กุมภาพันธ์ ซึ่งเป็นวันที่เซนต์วาเลนไทน์ถูกประหารชีวิต เป็นวันสำคัญ คือวันวาเลนไทน์ซึ่งเป็นวันแห่งความรักนั่นเอง
ไซโคพาธ
ไซโคพาธ ("จิตผิดปกติ", ) หรือ โซซิโอพาธ ("สังคมผิดปกติ", ) เป็นโรคบุคลิกภาพผิดปกติชนิดหนึ่ง ผู้ป่วยจะมีพฤติกรรมต่อต้านสังคม ไม่รับรู้ความรู้สึกผู้อื่น (empathy) ไม่มีความรู้สึกผิด มีพฤติกรรมเอาตัวเองเป็นศูนย์กลางที่รุนแรงและปราศจากการยับยั้ง ในอดีตเคยมีแนวคิดที่เกี่ยวข้องกับภาวะนี้อยู่หลากหลาย เปลี่ยนแปลงไปตามพัฒนาการของศาสตร์ทางจิตวิทยา แม้ปัจจุบันนี้ก็ตาม แนวคิดเกี่ยวกับภาวะนี้ก็ยังมีอยู่หลากหลาย มีบางส่วนที่เหมือนกันและบ้างก็ยังขัดแย้งกัน
จอห์น อดัมสัน (นักการเมืองนิวเซาส์เวลส์)
จอห์น อดัมสัน (12 พฤษภาคม ค.ศ. 1910 – 8 มีนาคม ค.ศ. 1984) เป็นนักการเมืองชาวออสเตรเลีย ตั้งแต่ปี ค.ศ. 1950 ถึง ค.ศ. 1953 เป็นสมาชิกของพรรคเสรีนิยมแห่งออสเตรเลีย อดัมสันเกิดที่รัฐนิวเซาท์เวลส์
เป็นบุตรของ โซลิกตอร์ และจบการศึกษาที่วิทยาลัยครูซิสนีย์ เขาทำงานเป็นครูตั้งแต่ปี ค.ศ. 1938 จนถึงปี ค.ศ. 1950 เขาลงสมัครการเลือกตั้งซ่อมในเดือนมกราคม ค.ศ. 1950
หลิวซื่อ
หลิวซื่อ (, ? – 659) ชื่อรอง จื่อเฉา (Zishao) อัครมหาเสนาบดีในช่วงต้น ราชวงศ์ถัง ระหว่างรัชสมัย จักรพรรดิถังเกาจง จักรพรรดิองค์ที่ 3
หลานสาวของเขาได้เป็นจักรพรรดินีพระองค์แรกในจักรพรรดิเกาจงคือ จักรพรรดินีหวัง ทำให้เขาได้รับตำแหน่งอัครมหาเสนาบดีต่อมาเมื่อจักรพรรดินีหวังและ พระสนมเซียว พระสนมเอกถูกกำจัดไปแล้วใน ค.ศ. 655 ทำให้หลิวซื่อถูกจับและถูกประหารตามพระราชโองการของจักรพรรดิเกาจงเมื่อ ค.ศ. 659
รัฐมนตรีเงาของแบร์รี โอฟาร์เรลล์
รัฐมนตรีเงาของแบร์รี โอฟาร์เรลล์ เป็นรัฐมนตรีเงาในรัฐนิวเซาท์เวลส์ ประเทศออสเตรเลีย
เกิดขึ้นในวันที่ 4 เมษายน ค.ศ. 2007 จนกระทั่งมีการเลือกตั้งรัฐนิวเซาท์เวลส์ ค.ศ. 2011 โดยมีพรรคร่วมรัฐบาลเงา คือ พรรคเสรีนิยมแห่งออสเตรเลีย และพรรคออสเตรเลียแห่งชาติ
บิล มิจิเอะ
วิลเลียม มิจิเอะ (24 พฤศจิกายน ค.ศ. 1935 – 22 กันยายน ค.ศ. 2017) เป็นนักการเมืองชาวอังกฤษ เป็นสมาชิกพรรคแรงงาน ตั้งแต่ปี ค.ศ. 1983 จนถึงปี ค.ศ. 2001 วิลเลียมยังเป็นสมาชิกของกลุ่มรณรงค์สังคมนิยม
รางวัลเมขลา สาขานักแสดงนำชายดีเด่น
รางวัลเมขลา สาขานักแสดงนำชายดีเด่น เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่นักแสดงชายในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลเมขลา ครั้งที่ 1 - 22 สาขานักแสดงนำชายดีเด่นจะมีผู้ได้รับการเสนอเข้าชิงรางวัล 5 รายชื่อ และจะมีผู้ได้รับรางวัลเพียงหนึ่งเดียว
ในปีนี้ได้มีการแยกรางวัลเป็น 2 คือ รางวัลนักแสดงนำชายดีเด่น ประเภทละครชีวิต และ รางวัลนักแสดงนำชายดีเด่น ประเภทละครหรรษา 
ในปีนี้ได้มีการแยกรางวัลเป็น 2 ประภทคือ รางวัลนักแสดงนำชายดีเด่น ประเภทยอดนิยม และ รางวัลนักแสดงนำชายดีเด่น ประเภทมหานิยม โดยผู้เข้าชิงจะได้รับรางวัลประเภทยอดนิยมทุกคน และนอกจากนี้ยังให้ประชาชนโหวตผลงานที่ดีที่สุดในบรรดาผู้ได้รับรางวัลประเภทยอดนิยมมา 1 รายชื่อ เพื่อรับรางวัลประเภทมหานิยม
โปโลในซีเกมส์ ค.ศ. 2017
การแข่งขันโปโลในซีเกมส์ 2017 จัดแข่งขันในสนามแข่งขันม้าปูตราจายา การแข่งขันครั้งนี้เจ้าชายอับดุล มาตีนแห่งบรูไน ได้เข้าร่วมการแข่งขันนี้ด้วย
กรีมัวร์
กรีมัวร์ () เป็นตำราไสยเวท เกี่ยวกับสูตรยาวิเศษ (potion) วิธีสร้างเครื่องราง
ของขลังอื่น ๆ รวมไปถึงวิธีการร่ายเวทมนต์ การทำสเน่ห์ การทำนายทายทัก และการเรียกหรือเชิญสิ่งเหนือธรรมชาติ เช่น เทพ ภูต สัมภเวสี หรือ ปีศาจ มาเข้าทรง
คำว่า "กรีมัวร์" ("grimoire") เชื่อกันว่ามีที่มาจากคำภาษาฝรั่งเศส "grammaire" ซึ่งในสมัยโบราณใช้เรียกหนังสือทุกเล่มที่แต่งเป็นภาษาลาติน แต่ในฝรั่งเศสราวศตวรรษที่ 18 คำว่า "กรีมัวร์" เริ่มใช้ในความหมายที่เกี่ยวกับหนังสือเวทมนต์ และได้ใช้ในความหมายนี้เรื่อยมา โดยเฉพาะตำราเขียนด้วยมือที่เป็นภาษาลาติน
ไครูล อานัวร์ โมฮัมหมัด
ไครูล อานัวร์ โมฮัมหมัด (เกิด 22 กันยายน ค.ศ. 1991 ที่รัฐตรังกานู) เป็นนักยิงธนูชาวมาเลเซีย เข้าร่วมการแข่งขันทีมชาติในปี ค.ศ. 2011 ไครูลเข้ารร่วมการแข่งขันเอเชียนเกมส์ ค.ศ. 2014 ได้เหรียญเงิน ซีเกมส์ ค.ศ. 2013 และ 2015 ได้เหรียญทอง
เอริน อัลดริช
เอริน มารี อัลดริช (เกิด 27 ธันวาคม ค.ศ. 1977 ในแดลลัส) เป็นนักวอลเลย์บอลชาวอเมริกัน เคยเข้าร่วมการแข่งขันโอลิมปิดในปี 2000 และแชมเปี้ยนชิพส์โลกในปี 1997, 2001, 2005 and 2007
ริค แอนด์ มอร์ตี้
ริค แอนด์ มอร์ตี้ เป็นแอนิเมชันแนวบันเทิงคดีวิทยาศาสตร์สำหรับผู้ใหญ่จากประเทศสหรัฐอเมริกา สร้างสรรค์โดย Justin Roiland และ Dan Harmon ออกฉายทางสถานีโทรทัศน์ Cartoon Network ในช่วงรายการรอบดึก Adult Swim ซีรีส์นี้เล่าเรื่องการผจญภัยแบบสุดเพี้ยนของนักวิทยาศาสตร์ปากร้ายสติเฟื่อง Rick Sanchez และหลานชายผู้ถูกชักจูงได้ง่ายและช่างหัวเสีย Morty Smith ทั้งในชีวิตครอบครัวธรรมดากับการผจญภัยข้ามมิติ โดยมี Justin Roiland เป็นผู้ให้เสียงตัวละครทั้งสอง ร่วมด้วย Chris Parnell, Spencer Grammer และ Sarah Chalke ให้เสียงตัวละครอื่นๆ ในครอบครัว ออกฉายครั้งแรกเมื่อ 2 ธันวาคม 2013
ซีรีส์ชุดนี้ได้รับเสียงชื่นชมอย่างล้นหลามถึงความแปลกใหม่ ความสร้างสรรค์ และความตลก
ศาลเจ้าเล่งจูเกียง
ศาลเจ้าเล่งจูเกียง หรือเป็นที่รู้จักในนาม ศาลเจ้าแม่ลิ้มกอเหนี่ยว เป็นศาลเจ้าตามคติจีนหนึ่งในสามแห่งของจังหวัดปัตตานี ตั้งอยู่บริเวณเชิงสะพานเดชานุชิตในเขตเทศบาลเมืองปัตตานี ถือเป็นศูนย์รวมจิตใจของชาวไทยเชื้อสายจีนในจังหวัดปัตตานีและใกล้เคียง ภายในประดิษฐานเจ้าแม่ลิ้มกอเหนี่ยว (ภาษามลายูปัตตานีว่า โต๊ะแปะกงแมะ หรือโตะกงแมะ) โดยมีตำนานที่ยึดโยงกับสถานที่และโบราณสถานอื่น ๆ ในจังหวัด
ศาลเจ้าเล่งจูเกียงก่อตั้งขึ้นโดยชาวจีนในเมืองปัตตานีเมื่อปี พ.ศ. 2117 ยุคราชวงศ์หมิงตรงกับรัชกาลสมเด็จพระมหาธรรมราชาแห่งกรุงศรีอยุธยา เดิมมีชื่อว่าศาลเจ้าซูก๋ง เพราะมีโจ๊วซูก๋งหรือพระหมอเป็นเทพหลักของศาล ต่อมาได้รับการบูรณะและจัดงานสมโภชโดยหลวงสำเร็จกิจการจางวาง (ตันจงซิ่น) เมื่อปี พ.ศ. 2407 หลังจากนั้นพระจีนคณานุรักษ์ (ตันจูล่าย) ได้อัญเชิญเจ้าแม่ลิ้มกอเหนี่ยวจากบ้านกรือเซะมาประดิษฐานในศาล และตั้งชื่อศาลใหม่ว่า "ศาลเจ้าเล่งจูเกียง" แต่นิยมเรียก "ศาลเจ้าแม่ลิ้มกอเหนี่ยว"
ตามตำนานเจ้าแม่ลิ้มกอเหนี่ยวกล่าวว่า เป็นหญิงชาวจีนตระกูลลิ้มหรือหลิม มีพี่ชายชื่อลิ้มโต๊ะเคี่ยมซึ่งต่อมาได้เดินทางมารับราชการที่เมืองปัตตานีและสมรสกับธิดาของเจ้าเมือง เข้ารีตอิสลามและไม่หวนกลับบ้านเกิดเมืองนอน มารดาที่อยู่ในประเทศจีนก็คิดถึงบุตรชายยิ่งนักเพราะไม่ติดต่อกลับมาเลย ลิ้มกอเหนี่ยวสงสารมารดาจึงอาสาออกตามหาพี่ชาย จนพบกับลิ้มโต๊ะเคี่ยมที่บ้านกรือเซะ และอาศัยอยู่ที่นั่นยาวนานก็เพื่อชวนให้พี่ชายกลับเมืองจีนไปพบมารดา แต่พี่ชายกลับปฏิเสธเพราะกำลังสร้างมัสยิดกรือเซะ เมื่อไม่สามารถทำให้พี่ชายกลับประเทศจีนตามความประสงค์ของมารดา ลิ้มกอเหนี่ยวจึงผูกคอตายใต้ต้นมะม่วงหิมพานต์ ด้วยความอาลัย ลิ้มโต๊ะเคี่ยมจึงสร้างฮวงซุ้ยให้แก่น้องสาวตามประเพณี แต่เมื่อชาวจีนได้ทราบถึงความกตัญญูรักษาสัตย์ จึงมีชาวบ้านไปบนบาน ก่อนนำไม้มะม่วงหิมพานต์นั้นมาแกะสลักเป็นรูปเจ้าแม่ลิ้มกอเหนี่ยวประดิษฐานไว้ที่ศาลเจ้ากรือเซะ ภายหลังได้ย้ายไปประดิษฐาน ณ ศาลเล่งจูเกียงจนถึงปัจจุบัน เป็นที่ยอมรับนับถือในกลุ่มชาวไทยเชื้อสายจีนสืบต่อมา แม้กระทั่งลูกหลานชาวจีนที่เปลี่ยนเข้ารับศาสนาอิสลามและใช้ภาษามลายูไปแล้ว แต่บางส่วนก็มีไปขอพรหรือบนบานกับเจ้าแม่ลิ้มกอเหนี่ยว ในวันฮารีรายอก็จะมีการเซ่นสรวงเจ้าแม่ และเมื่อพิธีแห่เจ้าแม่เดือนสามชาวมุสลิมเชื้อสายจีนก็จะไปชมขบวนเพื่อระลึกถึง
ทั้งนี้ศาลเจ้าเล่งจูเกียงมีความศักดิ์สิทธิ์และมีชื่อเสียง โดยมีพระมหากษัตริย์ไทยได้เสด็จมายังศาลเจ้าแห่งนี้สามพระองค์ ได้แก่ พระบาทสมเด็จพระจุลจอมเกล้าเจ้าอยู่หัว, พระบาทสมเด็จพระมงกุฎเกล้าเจ้าอยู่หัว และพระบาทสมเด็จพระปรมินทรมหาภูมิพลอดุลยเดช โดยพระมหากษัตริย์ทุกพระองค์ที่เสด็จมาจะพระราชทานกระถางธูปเป็นประจำ อาทิ พระบาทสมเด็จพระมงกุฎเกล้าเจ้าอยู่หัวและสมเด็จพระนางเจ้าอินทรศักดิศจี พระวรราชชายาได้พระราชทานรูปเคารพเจ้าแม่กวนอิมและกระถางธูปทองเหลืองขนาดใหญ่แก่ศาลเล่งจูเกียง เพื่ออุทิศพระราชกุศลถวายแด่พระบาทสมเด็จพระจุลจอมเกล้าเจ้าอยู่หัว ส่วนพระบาทสมเด็จพระปรมินทรมหาภูมิพลอดุลยเดช เสด็จพร้อมด้วยสมเด็จพระนางเจ้าสิริกิติ์ พระบรมราชินีนาถ, สมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จมาเคารพศาลเจ้าแห่งนี้หลายครั้ง บางครั้งก็เสด็จเป็นการส่วนพระองค์
ศาลเจ้าเล่งจูเกียงมีชั้นเดียว แบ่งเป็นโถงกลาง มีปีกซ้ายและปีกขวา ลานด้านหน้าอาคารมีแท่นบูชาเทวดา โถงกลางมีแท่นบูชาสามแท่น แท่นกลางคือโจ๊วซูกงเป็นเทพประธาน และเจ้าแม่ทับทิม, แท่นซ้ายคือเจ้าแม่ลิ้มกอเหนี่ยวและน้องเจ้าแม่ และแท่นขวาคือตั่วเหล่าเอี้ยหรือเจ้าพ่อเสือ ส่วนโถงด้านขวามีเทพซาเจียงกุนและเจ้าแม่กวนอิม และโถงซ้ายมีกวนอูและเทพกุนเต้กุน
ลูทวิช แอร์ฮาร์ท
ลูทวิช วิลเฮ็ล์ม แอร์ฮาร์ท (; 4 กุมภาพันธ์ พ.ศ. 2440 - 5 พฤษภาคม พ.ศ. 2520) เป็นรัฐบุรุษชาวเยอรมัน รัฐมนตรีว่าการกระทรวงเศรษฐกิจคนแรก และนายกรัฐมนตรีคนที่สองของเยอรมนีตะวันตก เป็นคนสำคัญในการฟื้นฟูเศรษฐกิจเยอรมนีตะวันตกในช่วงหลังสงครามโลกครั้งที่สองที่รู้จักในชื่อ "ปาฏิหาริย์ทางเศรษฐกิจ" ()
ยิสราเอล ฟรายด์แมน
ยิสราเอล ฟรายด์แมน (8 กุมภาพันธ์ ค.ศ. 1923 – 1 พฤษภาคม ค.ศ. 2017) รู้จักกันในนาน ปรัสกานเนอร์ เรบบี้ เป็นวิทยากรในวิทยาลัยเทลอาวีฟ ประเทศอิสราเอล เสียชีวิตเมื่อวันที่ 1 พฤษภาคม ค.ศ. 2017 ด้วยวัย 93 ปี
เพเทอร์ โฟเกิล (ศิลปิน)
เพเทอร์ โฟเกิล (; 9 มีนาคม ค.ศ. 1937 – 8 พฤษภาคม ค.ศ. 2017) เป็นศิลปินชาวเยอรมัน รู้จักกันในงานประติมากรรมอิเล็กทรอนิกส์และศิลปะเสียง
เพเทอร์จบวิชาฟิสิกส์ และก่อนที่จะเป็นศิลปิน เขาได้ทำงานในการวิจัยทางการแพทย์และนิยันตศาสตร์ (cybernetics)
โฟเกิลเสียชีวิตเมื่อวันที่ 8 พฤษภาคม ค.ศ. 2017 ด้วยวัย 80 ปี
ฟอเซีย อันจัม
ซีแนท อันจัม คัททัก (1939-2017), หรือหรือรู้จักในชื่อ ฟอเซีย อันจัม, เป็นกวีภาษาพัชโต, นักศึกษาศาสตร์และนักวิทยุ
ฟอเซียแต่งหนังสือ:
เมารี เดกซ์เตอร์
เมารี่ เด็กซ์เตอร์ (12 มิถุนายน ค.ศ. 1927 – 28 พฤษภาคม ค.ศ. 2017) เป็นผู้ผลิตและผู้กำกับภาพยนตร์ชาวอเมริกัน
เบลลีย์ มิเชลล์ บราวน์
เบลลีย์ มิเชลล์ บราวน์ (เกิด 24 พฤษภาคม ค.ศ. 2006) เป็นนักแสดงหญิงเด็กชาวอเมริกัน เริ่มแสดงภาพยนตร์ตั้งแต่ปี ค.ศ. 2011
คิม อเบิช
คิม อเบิช (เกิด 31 พฤษภาคม ค.ศ. 1983) เป็นนักฟุตบอลชาวเดนมาร์ก เริ่มเข้าสู่วงการฟุตบอลตั้งแต่ ค.ศ. 2004
แอน ยัง-มี่
แอน ยัง-มี่ (; เกิด 5 พฤศจิกายน ค.ศ. 1983) เป็นนักแสดงตลกชาวเกาหลีภายใต้วายจีเอนเตอร์เทนเมนต์ โดยเริ่มแสดงตั้งแต่ปี ค.ศ. 2004
เทศบาลตำบลสว่างแดนดิน
เทศบาลตำบลสว่างแดนดิน เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร โดยครอบคลุมพื้นที่บางส่วนของตำบลสว่างแดนดิน โดยเป็นที่ตั้งศูนย์ราชการประจำอำเภอและศูนย์กลางเศรษฐกิจชุมชน เป็นต้น
เทศบาลตำบลสว่างแดนดิน ตั้งอยู่ทางทิศตะวันออกของจังหวัดสกลนคร มีอาณาเขตติดต่อกับเขตการปกครองข้างเคียงดังต่อไปนี้
ประวัติความเป็นมา
เทศบาลตำบลสว่างแดนดิน แรกเริ่มก่อตั้งเมื่อวันที่ 31 สิงหาคม พ.ศ. 2498 เป็นสุขาภิบาลสว่างแดนดิน อำเภอสว่างแดนดิน โดยครอบคลุมพื้นที่บางส่วนตำบลสว่างแดนดิน อำเภอสว่างแดนดิน จังหวัดสกลนคร จนกระทั่งเมื่อปี พ.ศ. 2542 กระทรวงมหาดไทยประกาศเปลี่ยนแปลงฐานะเป็น เทศบาลตำบลสว่างแดนดิน จนปัจจุบัน
เทศบาลตำบลสว่างแดนดิน ครอบคลุมพื้นที่บางส่วนของตำบลสว่างแดนดิน ได้แก่ จัดตั้งตามพระราชบัญญัติลักษณะการปกครองส่วนท้องที่ พ.ศ. 2497
เทศบาลตำบลสว่างแดนดิน มีจำนวนประชากร ทั้งหมด 8,689 คน โดยแยกได้ดังนี้
กระทรวงการสงครามสหรัฐ
กระทรวงการสงครามสหรัฐ () เป็นหน่วยงานการต่างประเทศทางทหารสหรัฐ เดิมรับผิดชอบการดำเนินงานและการบำรุงรักษากองทัพสหรัฐ ยังมีความรับผิดชอบต่อกิจการทางทะเล ถึงตอนที่จัดตั้งกระทรวงทหารเรือใน 1798 และจัดตั้งกระทรวงทหารบก และกระทรวงทหารอากาศสหรัฐเมื่อวันที่ 18 กันยายน พ.ศ. 2490
รัฐมนตรีว่าการสงคราม มีหน้าที่รับผิดชอบด้านเงินทุน ,การซื้ออุปกรณ์ และมีบทบาทเล็กน้อยในการกำกับกิจการทางทหารไปยังภาคการสงครามตลอดการดำรงวาระอยู่
อาเมรีกานา (รัฐเซาเปาลู)
อาเมรีกานา () เป็นเทศบาลในรัฐเซาเปาลู ประเทศบราซิล มีประชากร 229,322 คน (ค.ศ. 2015) มีพื้นที่ 133.91 ตร.กม. พื้นที่ตั้งถิ่นฐานเดิมพัฒนาขึ้นรอบสถานีรถไฟ ก่อตั้งในปี ค.ศ. 1875 และมีการพัฒนาโรงงานทอผ้าฝ้ายใกล้กับฟาร์ม ชื่อเมืองเนื่องจากการตั้งถิ่นฐานของชาวอเมริกันจากรัฐฝ่ายใต้ที่อพยพเข้าไปภายหลังแพ้สงครามกลางเมืองอเมริกา
การผลิตภาพยนตร์
การผลิตภาพยนตร์, การทำภาพยนตร์ หรือ การสร้างภาพยนตร์ () เป็นกระบวนการในการผลิตภาพยนตร์ ที่อาจแยกออกเป็นหลายขั้นตอนอย่าง เรื่องราวเบื้องต้น แนวคิด หรือการดำเนินการผ่านขั้นตอนเขียนบท คัดเลือกนักแสดง ถ่ายทำ บันทึกเสียง และการผลิตซ้ำ การตัดต่อ และการฉายผลงานที่เสร็จสิ้นก่อนฉายให้ผู้ชม และจัดแสดง การผลิตภาพยนตร์มีเกิดขึ้นในที่ต่าง ๆ ของโลก ที่แตกต่างกันทั้งทางด้านเศรษฐกิจ สังคม บริบททางการเมือง และการใช้เทคโนโลยีที่หลากหลายและเทคนิคภาพยนตร์ โดยทั่วไปแล้วการผลิตภาพยนตร์จะมีผู้เกี่ยวข้องจำนวนมาก และอาจใช้เวลาหลายเดือนถึงหลายปีจนกว่าจะเสร็จ
การผลิตภาพยนตร์ประกอบด้วย 5 ขั้นตอนสำคัญดังนี้
ยุทธการที่เซอด็อง (ค.ศ. 1940)
ยุทธการที่เซอด็อง หรือ ยุทธการที่เซอด็องครั้งที่สอง (12-15 พฤษภาคม ค.ศ. 1940) เป็นการสู้รบของสงครามโลกครั้งที่สองในช่วงยุทธการที่ฝรั่งเศส การรบเป็นส่วนหนึ่งของแผนปฏิบัติการของกองทัพเวร์มัคท์ในรหัสนามว่า ฟัลล์ เกลบ์(กรณีเหลือง)จากการรุกรานผ่านบริเวณเทือกเขาป่าหนาทึบอาร์แดนเพื่อทำการโอบล้อมกองทัพฝ่ายสัมพันธมิตรในเบลเยียมและทางตะวันตกเฉียงเหนือของฝรั่งเศส กองทัพเยอรมันกลุ่มเอได้ข้ามแม่น้ำเมิซด้วยความมุ่งหมายที่จะเข้ายึดเซอด็อง และผลักดันไปยังชายหาดช่องแคบอังกฤษ เพื่อทำการดักล้อมกองทัพฝ่ายสัมพันธมิตรที่กำลังเคลื่อนทัพไปยังฝั่งตะวันออกในการเข้าสู่เบลเยียมซึ่งเป็นส่วนหนึ่งของแผนการทางยุทธศาสตร์คือแผนดิล
เซอด็องตั้งอยู่บนฝั่งตะวันออกของแม่น้ำเมิซ การเข้ายึดครองนั้นจะทำให้เยอรมันใช้เป็นฐานทัพที่จะเข้ายึดสะพานเมิซและข้ามแม่น้ำ ถ้าหากทำสำเร็จ กองพลเยอรมันก็จะสามารถรุกก้าวข้ามเขตชนบทฝรั่งเศสที่เปิดและไร้การป้องกันนอกเหนือจากเซอด็องและช่องแคบอังกฤษ.เมื่อวันที่ 12 พฤษภาคม เซอด็องได้ถูกยึดครองโดยปราศจากการต่อต้าน ในวันรุ่งขึ้น เยอรมันได้เอาชนะฝ่ายป้องกันของฝรั่งเศสบริเวณรอบๆของเซอด็อง ฝั่งตะวันออกของแม่น้ำเมิซ นี่คือความสำเร็จโดยกองทัพอากาศเยอรมัน ลุฟท์วัฟเฟอ ด้วยผลมาจากการทิ้งระเบิดของเยอรมันและขวัญกำลังใจตกต่ำลง ทำให้ฝ่ายป้องกันของฝรั่งเศสไม่สามารถป้องกันได้อีกต่อไป เยอรมันได้เข้ายึดสะพานเมิซที่เซอด็องได้ช่วยทำให้กองกำลังรวมทั้งยานเกราะสามารถก้าวข้ามแม่น้ำได้สำเร็จ เมื่อวันที่ 14 พฤษภาคม กองทัพอากาศฝ่ายสัมพันธมิตร กองทัพอากาศหลวงแห่งอังกฤษ(Royal Air Force-RAF)และกองทัพอากาศฝรั่งเศส(Armée de l'Air)ได้พยายามที่จะทำลายสะพานและป้องกันไม่ให้มีการเสริมกำลังของเยอรมันไปยังฝั่งตะวันตก ลุฟท์วัฟเฟอได้ทำการป้องกันไม่ให้พวกเขาทำเช่นนั้น ในการรบทางอากาศขนาดใหญ่ ฝ่ายสัมพันธมิตรได้รับความสูญเสียมากมายซึ่งส่งผลทำให้การทิ้งระเบิดทางยุทธศาสตร์ของฝ่ายสัมพันธมิตรได้หมดลงในช่วงการทัพ
การก้าวข้ามแม่น้ำเมิซได้ช่วยทำให้เยอรมันสามารถทำลายยุทธศาสตร์เชิงลึก หรือแนวหลังไร้การป้องกัน แนวรบของฝ่ายสัมพันธมิตรและการรุกสู่ช่องแคบอังกฤษโดยไร้การต่อต้าน ฝรั่งเศสได้พยายามที่จะเปิดการโจมตีตอบโต้กลับต่อกรกับเยอรมันที่หัวสะพานที่ยึดครอง ตั้งแต่วันที่ 15 - 17 พฤษภาคม แต่การรุกรานนั้นทำให้เกิดความล่าช้าและสับสน ห้าวันหลังจากการรวบรวมพลที่หัวสะพานที่เซอด็อง เมื่อวันที่ 20 พฤษภาคม กองทัพเยอรมันสามารถเคลื่อนทัพมาถึงช่องแคบอังกฤษ ด้วยชัยชนะที่เซอด็องนั้นเป็นการบรรลุเป้าหมายของปฏิบัติการฟัลล์ เกลบ์(กรณีเหลือง)และโอบล้อมกองทัพฝ่ายสัมพันธมิตรที่แข็งแกร่งที่สุด รวมทั้งกองกำลังปฏิบัติการทางทหารของอังกฤษ(British Expeditionary Forces หรือ B.E.F.) ผลลัพธ์การรบได้ทำลายส่วนที่เหลือของกองทัพฝรั่งเศสที่เป็นกองทัพที่มีประสิทธิภาพในการรบ,และได้ทำการขับไล่กองทัพอังกฤษออกจากทวีปยุโรปแผ่นดินใหญ่ ได้นำไปสู่ความพ่ายแพ้ของฝรั่งเศสในเดือนมิถุนายน ค.ศ. 1940 การรบที่เซอด็องนั้นได้แสดงให้เห็นการล่มสลายของฝรั่งเศส
จัสแดนซ์ 2018
จัสแดนซ์ 2018 (อังกฤษ: Just Dance 2018) เป็นเกมเต้นที่พัฒนาโดย ยูบิซอฟต์ เปิดตัวอย่างทางเป็นทางการเมื่อ 12 มิถุนายน ค.ศ. 2017 ในงานแถลงข่าว E3 สำหรับ เพลย์สเตชัน 3, เพลย์สเตชัน 4, เอกซ์บอกซ์ 360, เอกซ์บอกซ์วัน, วี, วียู, และ นินเท็นโดสวิตช์
โดยตัวเกมจะวางจำหน่ายในวันที่ 24 ตุลาคม ค.ศ. 2017 ในทวีปอเมริกาเหนือ วันที่ 26 ตุลาคม ค.ศ. 2017 ในทวีปออสเตรเลียและทวีปยุโรป และ วันที่ 27 ตุลาคม ค.ศ. 2017 ในทวีปเอเชีย
เช่นเดียวกันกับเกมซีรีส์ก่อนหน้า ผู้เล่นจะต้องเลียนแบบท่าเต้นของนักเต้นบนหน้าจอ รองรับการควบคุมการเคลื่อนไหวผ่าน เพลย์สเตชัน มูฟ, เพลย์สเตชัน แคมเมอร่า, วี รีโมท, เอกซ์บอกซ์ คีเนค, จอย-คอน และ สมาร์ทโฟน โดยการติดตั้งแอปพลิเคชัน Just Dance Controller (มีบน ไอโอเอส และ แอนดรอยด์) ในเกมประกอบไปด้วย 43 เพลง และยังมีเพลงจากภาคเก่าๆอีกมากในบริการ Just Dance Unlimited (เสียรายเดือน / รายปี) และโหมด World Dance Floor ที่จะทำให้นักเต้นทุกคนเต้นแข่งกับนักเต้นทั่วโลกได้เหมาะสำหรับเด็กที่อายุต่ำกว่า 12 ปี ที่จะเต้นสนุกไปกับเกม พร้อมทั้ง 8 กิจวัตรใหม่ถูกสร้างขึ้นด้วยความช่วยเหลือของผู้เชี่ยวชาญด้านพัฒนาการเด็ก เพื่อสนับสนุนการเคลื่อนไหวเพื่อสุขภาพของเด็กวัย 12 ปี ที่มีอินเตอร์เฟซคะแนนและอักขระพิเศษที่เหมาะสมสำหรับเด็ก จะทำให้เด็กรู้สึกปลอดภัยและสนุกกับเกมในอิสระเชิงบวก
เป็นโหมดที่เอ็กซ์คลูซีฟสำหรับเครื่องนินเท็นโดสวิตช์เท่านั้น ซึ่งเป็นโหมดสำหรับการเล่นคนเดียวหรือหลายคนก็ได้ถ้ามีจอย-คอนอีกคู่ เป็นโหมดที่ทำให้มือทั้งสองข้างรู้สึกถึงความสั่นทะเทือนจากจอย-คอนเหมือนที่คุณกำลังสนุกไปกับมัน
เป็นโหมดเนื้อเรืองคล้าย Just Dance Machine จากจัสแดนซ์ 2017 ซึ่งจะให้คุณเต้นสั้นๆ เก็บแต้มบาร์ ซึ่งใน 8 ตอนจะมีอย่างละ 5 ท่าเต้น และเป็นโหมดเอ็กซ์คลูซีฟสำหรับคอนโชลรุ่นที่ 8 และนินเท็นโดสวิตซ์เท่านั้น
เป็นโหมดสำหรับนักสะสม ต้องใช้ 100 Mojo เพื่อปลดล็อกอวาต้า, เพลง Alternate, สกินใหม่ๆ, สะสมสติกเกอร์จากจัสแดนซ์ 2018 และอื่นๆ เป็นโหมดเอ็กซ์คลูซีฟสำหรับคอนโชลรุ่นที่ 8 และนินเท็นโดสวิตซ์เท่านั้น
รายชื่อเพลงที่คอนเฟิร์มจะปรากฏบน จัสแดนซ์ 2018 ได้แก่:
รายชื่อเพลงที่คอนเฟิร์มจะปรากฏบน Kids Mode ได้แก่:
เพลงเอ็กซ์คลูซีฟที่สามารถปลดล็อกได้ผ่าน Ubisoft Club และ Code ลับเท่านั้นJust Dance Unlimited เป็นระบบสมัครสมาชิกเพื่อเข้าถึงเพลงสตรีมมิ่ง (Dance-On-Demand) จากเกมจัสแดนซ์ภาคก่อนๆ และเพลงเอ็กซ์คลูซีฟใหม่ๆ พิเศษสำหรับภาคนี้ทุกก๊อปปี้จะแถมการเข้าถึงระบบ 3 เดือนรวมมาแล้วในตัวเกมด้วย แทร็คเอ็กซ์คลูซีฟทั้งหมด (ยกเว้นแทร็กที่ถูกจำกัดให้เฉพาะ "จัสแดนซ์ 2018" ในตอนนี้) ก็สามารถเล่นได้บน จัสแดนซ์ 2016 และ จัสแดนซ์ 2017 เช่นเดียวกันกับ"จัสแดนซ์ 2018" ที่ตัวเกมรองรับ Just Dance Unlimited บนแพล็ตฟอร์ม เพลย์สเตชัน 4, เอกซ์บอกซ์วัน, วียู และ นินเท็นโดสวิตช์
เพลงเอ็กซ์คลูซีฟสำหรับ "Just Dance Unlimited" ประกอบด้วย:
ที่งาน Game Critics Awards ได้รับการเสนอชื่อเข้าชิงในสาขา "Best Family/Social Game" และยังได้รับรางวัลจากนิตยสาร Game Informer "Reader's Choice Best of 2017 Awards" ในสาขา "Best Music/Rhythm Game" นอกจากนี้ยังได้รับการเสนอชื่อเข้าชิงรางวัล "Family Game of the Year" ในงาน 21st Annual D.I.C.E. Awards และได้รับรางวัลจากงาน Nickelodeon's 2018 Kids' Choice Awards ในสาขา "Favorite Video Game" อีกด้วย
ประยุทธ สิทธิบุญเลิศ
ประยุทธ สิทธิบุญเลิศ หรือ ประยุทธ ศรีสมภพ เป็นนักมวยไทยชาวไทยระดับตำนาน ที่สามารถชนะราชาคิกบ็อกซิงโลก ผู้มีนามว่าเบนนี เออร์คิวเดซ
ประยุทธ สิทธิบุญเลิศ เป็นนักมวยไทยจากค่ายสิทธิบุญเลิศ ค่ายเดียวกันกับศักดิ์พิมาย ฤทธิ์วิบูลย์ และโพธิ์ไทร สิทธิบุญเลิศ
วันที่ 2 สิงหาคม พ.ศ. 2521 ประยุทธเข้าทำศึกที่กรุงโตเกียว ประเทศญี่ปุ่น โดยใช้ชื่อประยุทธ ศรีสมภพ (プラユット・シーソンポップ) ซึ่งได้พบกับคิกบ็อกเซอร์ชาวอเมริกันอย่างเบนนี เออร์คิวเดซ และประยุทธเป็นฝ่ายชนะ จากการเตะขาและตีเข่า
เรื่องราวของเขาเป็นแรงบันดาลใจต่อการสร้างภาพยนตร์อเมริกันอย่าง"สังเวียนแค้น สังเวียนชีวิต" ถึงความร้ายกาจของมวยไทย
ยุทธการที่บูโลญ (ค.ศ. 1940)
ยุทธการที่บูโลญเป็นการป้องกันที่ท่าเรือของบูโลญ-เซ็อ-เมอร์(Boulogne-sur-Mer)โดยทหารฝรั่งเศส-อังกฤษและเบลเยียมในช่วงยุทธการที่ฝรั่งเศสในปี ค.ศ. 1940 การสู้รบครั้งนี้เป็นช่วงเวลาเดียวกับการล้อมกาแล ในช่วงก่อนปฏิบัติการไดนาโม การอพยพของกองกำลังปฏิบัติการทางทหารของอังกฤษ(British Expeditionary Forces หรือ B.E.F.)ผ่านดันเคิร์ก ภายหลังจากการโจมตีตอบโต้กลับที่ยุทธการที่อารัส(21 พฤษภาคม) หน่วยทหารเยอรมันได้เตรียมความพร้อมที่จะเริ่มทำการโจมตี เมื่อวันที่ 22 พฤษภาคม แม้จะได้รับการทัดทานของนายพลไฮนซ์ กูเดเรียน ผู้บัญชาการของกองทัพเหล่าที่ 19 (XIX Armee Korps) ที่ต้องการจะให้เคลื่อนทัพไปยังทางเหนือของช่องแคบอังกฤษเพื่อเข้ายึดครองบูโลญ กาแล และดันเคิร์ก การโจมตีของกองทัพเหล่าที่ 19 ไม่ได้รับการอนุมัติจนกระทั่งเวลา 12:40 น. ในช่วงคืนที่ 21/22 เดือนพฤษภาคม เมื่อวันที่ 22 พฤษภาคม เมื่อกองกำลังฝ่ายสัมพันธมิตรที่บูโลญได้รับการเสริมกำลังจากอังกฤษโดยส่วนใหญ่ของกองพันทหารรักษาการณ์ที่ 20 (20th Guards Brigade).
ทหารรักษาการณ์ได้มีเวลาในการขุดหลุมบริเวณรอบท่าเรือให้ได้ก่อนที่กองพลแพนเซอร์ที่ 2จะมาถึงซึ่งได้ล่าช้าจากกองกำลังทหารฝรั่งเศสจากเซเมอร์(Samer) จากนั้นก็ได้เข้าโจมตีพรมแดนที่ถูกยึดครองโดยทหารรักษาการณ์ไอร์ริช เมื่อเวลาประมาณ 5:00 นาฬิกา และถูกขับไล่ออกไปภายหลังหนึ่งชั่วโมง แนวรบของทหารรักษาการณ์เวลส์ได้ถูกโจมตี เมื่อเวลา 8:00 นาฬิกา และอีกครั้งในช่วงเวลาก่อนค่ำก่อนที่จะมีการตัดกำลังทหารรักษาการณ์ไอร์ริช เมื่อเวลา 10:00 นาฬิกา การป้องกันที่บูโลญได้รับการช่วงเหลือจากเครื่องบินทิ้งระเบิดเบา 8 ลำ ของกองทัพอากาศอังกฤษ(RAF) และในยามรุ่งอรุณ เมื่อวันที่ 23 พฤษภาคม เยอรมันได้โจมตีกลับ ได้ผลักดันให้ฝ่ายป้องกันกลับเข้าไปในเมืองในที่สุด
เรือรบของกองทัพเรืออังกฤษได้ระดมยิงใส่และออกจากท่าเรือไปและเรือรบพิฆาตของกองทัพเรือฝรั่งเศสได้ระดมยิงใส่ตำแหน่งของเยอรมันซึ่งทำให้มีผู้ได้รับบาดเจ็บและผู้ที่ไม่ใช่ทหารได้เริ่มลงเรือและจอดเทียบท่าเพื่อช่วยเหลือทหารจากการถูกทำลาย ในช่วงบ่ายวานนี้ กองทัพลุฟท์วัฟเฟอได้ทำการทิ้งระเบิดที่ท่าเรือ แม้จะถูกสกัดกั้นจากเครื่องบินรบขับไล่ของกองทัพอากาศอังกฤษและเวลา 6:30 นาฬิกา กองพันทหารรักษาการณ์ได้รับคำสั่งให้กลับลงเรือ เรือรบพิฆาตได้เดินหน้าฝ่าอันตรายจากการระดมยิงใส่จากรถถังและปืนใหญ่เยอรมันเพื่อการอพยพทหารรักษาการณ์ ฝ่ายป้องกันฝรั่งเศสบริเวณรอบๆป้อมซิทาเดล ทางตอนล่างของเมืองได้ขาดการติดต่อและเฉพาะในช่วงเช้าวันที่ 24 พฤษภาคม ได้ทำให้นายพล Lanquetot ได้ตระหนักดีว่าอังกฤษได้หนีไปแล้ว,ซึ่งนำไปสู่การถูกประณาม
ฝ่ายฝรั่งเศสและส่วนที่เหลือของทหารอังกฤษไปถอนกำลังจนกระทั่งวันที่ 25 พฤษภาคมและได้ยอมจำนน กูเดเรียนได้เขียนประพันธ์ว่าความล่าช้าในการอนุมัติให้ทำการรุกโจมตีและสงวนกองกำลังไว้จำนวนมากเพื่อป้องกันจากการโจมตีตอบโต้กลับของฝ่ายสัมพันธมิตร ทำให้สูญเสียโอกาสอย่างรวดเร็วเพื่อเข้ายึดครองท่าเรือริมช่องแคบและทำลายล้างกองกำลังฝ่ายสัมพันธมิตรในทางเหนือของฝรั่งเศสและเบลเยียม การรุกในดันเคิร์กได้เริ่มขึ้นเมื่อวันที่ 23 พฤษภาคม และวันต่อมาได้ถูกสั่งให้หยุดจนกระทั่งวันที่ 27 พฤษภาคม และดันเคิร์กไม่ได้ถูกยึดครองจนกระทั่งวันที่ 4 มิถุนายน โดยส่วนใหญ่ของกองกำลังทหารของกองกำลังปฏิบัติการทางทหารของอังกฤษและกองทหารจำนวนมากของฝรั่งเศสและเบลเยียมกลับหนีรอดไปได้
ฮอนนิงสโวก
ฮอนนิงสโวก () เป็นเมืองที่อยู่ทางทิศเหนือที่สุดของประเทศนอร์เวย์ จัดตั้งเป็นเมืองขึ้นเมื่อปี 2539 มีพื้นที่ 1.07 ตารางกิโลเมตร มีจำนวนประชากร 2,415 คน
ปฏิบัติการเพาลา
อุนเทอร์เนเมนเพาลา(อันเดอร์เทคกิ้งหรือปฏิบัติการเพาลา)เป็นรหัสนามที่เยอรมันมอบให้ในสงครามโลกครั้งที่สอง ปฏิบัติการรุกโจมตีของกองทัพอากาศลุฟท์วัฟเฟอในการทำลายส่วนที่เหลือของกองทัพอากาศฝรั่งเศส(ALA)ในช่วงยุทธการที่ฝรั่งเศสในปี ค.ศ. 1940 เมื่อวันที่ 10 พฤษภาคมค กองทัพเยอรมัน(เวร์มัคท์)ได้เริ่มบุกยึดครองยุโรปตะวันตก เมื่อวันที่ 3 มิถุนายน กองทัพอังกฤษได้ถอนกำลังออกจากดันเคิร์กและยุโรปแผ่นดินใหญ่ในปฏิบัติการไดนาโม เนเธอร์แลนด์และเบลเยียมได้ยอมจำนนและส่วนใหญ่ของรูปแบบของกองทัพฝรั่งเศสได้ทำการปลดประจำการหรือทำลาย เพื่อความสำเร็จในการเอาชนะฝรั่งเศส เยอรมันได้ทำหน้าที่ในส่วนที่สองของปฏิบัติการ ฟัลล์ ร็อท(กรณีสีแดง)เพื่อพิชิตดินแดนที่เหลืออยู่ คำสั่งในการทำเช่นนั้น อำนาจสูงสุดของกองทัพอากาศเป็นสิ่งจำเป็น ลุฟท์วัฟเฟอได้รับคำสั่งให้ทำลายกองทัพอากาศฝรั่งเศส ในขณะที่ยังคงให้การสนับสนุนแก่กองทัพเยอรมัน
จากการปฏิบัติการนี้ เยอรมันได้ส่งเหล่ากองทัพอากาศทั้ง 5 ในการเข้าโจมตี ประกอบด้วยเครื่องบินขับไล่ 1,100 ลำ ปฏิบัติการได้เริ่มต้นเมื่อวันที่ 3 มิถุนายน ค.ศ. 1940 หน่วยข่าวกรองของอังกฤษได้เตือนฝรั่งเศสจากการโจมตีที่กำลังจะมาถึง และปฏิบัติการกลับล้มเหลวเพื่อบรรลุผลทางยุทธศาสตร์ตามความประสงค์ของกองบัญชาการทหารสูงสุดแห่งกองทัพอากาศ(Oberkommando der Luftwaffe) โชคดีสำหรับลุฟท์วัฟเฟอ สภาพของกองกำลังภาคพื้นดินและกองทัพอากาศของฝรั่งเศสในช่วงขั้นตอนนั้นได้หมายถึงว่าความล้มเหลวของปฏิบัติการนั้นไม่ได้เป็นการขัดขวางความพ่ายแพ้ของฝรั่งเศส
เทศบาลตำบลดงมะไฟ
เทศบาลตำบลดงมะไฟ เป็นองค์กรปกครองส่วนท้องถิ่นแห่งหนึ่งในอำเภอเมืองสกลนคร จังหวัดสกลนคร โดยครอบคลุมพื้นที่บางส่วนของตำบลขมิ้น ซึ่งมีสภาพภูมิประเทศโดยทั่วไปเป็นที่ราบลุ่ม ตั้งอยู่ระหว่างทางหลวงหมายเลข 22 (ถนนนิตโย) ห่างจากตัวจังหวัดสกลนครไปทางทิศตะวันตก 20 กิโลเมตร และห่างจากกรุงเทพมหานคร 630 กิโลเมตร
เทศบาลตำบลดงมะไฟ ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติความเป็นมา
เทศบาลตำบลดงมะไฟ แรกเริ่มก่อตั้งเมื่อวันที่ 26 กันยายน พ.ศ. 2504 เป็นสุขาภิบาลดงมะไฟ อำเภอเมืองสกลนคร โดยครอบคลุมพื้นที่บางส่วนตำบลขมิ้น อำเภอเมืองสกลนคร จังหวัดสกลนคร ด้านทิศตะวันตกของตำบล จนกระทั่งเมื่อปี พ.ศ. 2542 กระทรวงมหาดไทยประกาศเปลี่ยนแปลงฐานะเป็น เทศบาลตำบลดงมะไฟ จนปัจจุบัน
สัญลักษณ์ คือ ทุ่งนา ต้นมะไฟ ทิวเขา
เทศบาลตำบลดงมะไฟ ครอบคลุมพื้นที่บางส่วนของตำบลขมิ้น ได้แก่ จัดตั้งตามพระราชบัญญัติลักษณะการปกครองส่วนท้องที่ พ.ศ. 2497
ซึ่งแบ่งแยกออกเป็นชุมชน 12 ชุมชน ดังนี้
เทศบาลตำบลดงมะไฟ มีจำนวนประชากร ทั้งหมด 6,083 คน โดยแยกได้ดังนี้